Tooway Internet - Δορυφορικό Internet\nΕκεί που οι παραδοσιακές μέθοδοι αποτυγχάνουν\nInternet υψηλής ταχύτητας, κατευθείαν στο σπίτι σας\nΤο Tooway ™ εξασφαλίζει στο σπίτι σας απευθείας πρόσβαση σε γρήγορο Internet, χρησιμοποιώντας αξιόπιστη τεχνολογία δορυφορικής επικοινωνίας. Με ταχύτητα σχεδόν 300 φορές μεγαλύτερη από εκείνη του παραδοσιακού dial-up και με ποιότητα υπηρεσιών εφάμιλλη μιας σύνδεσης ADSL2, το Tooway™ είναιμια ευρυζωνική always-on σύνδεση στο διαδίκτυο που καλύπτει όλες τις επικοινωνιακές σας ανάγκες, από την περιήγηση στις αγαπημένες σας ιστοσελίδες και την ανάγνωση του ηλεκτρονικού σας ταχυδρομείου, μέχρι το κατέβασμα αρχείων μουσικής και την παρακολούθηση βίντεο. Με ταχύτητες που φτάνουν τα 22 Μbps στο download και τα 6Mbps στο upload, δεν πρόκειται να νοιώσετε ποτέ την απογοήτευση του να στέκεστε μπροστά σε μια άδεια ιστοσελίδα περιμένοντας να κατέβει αργά και να φορτωθεί το περιεχόμενο της. Το Tooway™ , αξιοποιώντας την τεχνολογία αιχμής που έχει ενσωματωθεί στο μόντεμ, σας εξασφαλίζει την καλύτερη δυνατή εμπειρία χρήσης.\nΕυέλικτες χρεώσεις που ταιριάζουν σε κάθε πορτοφόλι.TOOWAY SATELLITE INTERNET BY FORTHNET\nΕάν χρειάζεστε σύνδεση στο Internet είτε για εσάς και την οικογένεια σας, είτε για επαγγελματικούς λόγους, υπάρχει ένα πακέτο ιδανικό για εσάς, με σταθερή και άκρως ανταγωνιστική τιμή.\nΓρήγορο Internet με 100% κάλυψη σε ολόκληρη την Ευρώπη και τη λεκάνη της Μεσογείου.\nΗ υπηρεσία Tooway™ είναι διαθέσιμη σε όλη την Ευρώπη και τη λεκάνη της Μεσογείου, εξασφαλίζοντας την ίδια υψηλή ποιότητα υπηρεσίας, ασχέτως γεωγραφικής θέσης και μορφολογίας του εδάφους. Εάν ζείτε σε μια απομακρυσμένη περιοχή, δεν υπάρχει πλέον ανάγκη να επιβαρύνεστε με το κόστος μιας πολύ ακριβής σύνδεσης ή να περιμένετε μέχρι να γίνουν πραγματικότητα οι υποσχέσεις για την αναβάθμιση του τοπικού δικτύου της περιοχής σας. Το Tooway™ παρέχεται απευθείας στο σπίτι σας μέσω δορυφόρου, και μπορείτε να αποκτήσετε την υπηρεσία ευρυζωνικής πρόσβασης αμέσως χωρίς καμία καθυστέρηση.\nΑπλώς συνδέετε τον υπολογιστή σας στο δορυφορικό μόντεμ και έχετε αμέσως πρόσβαση στο Internet!\nΗ εγκατάσταση και η λειτουργία του Tooway™ δεν θα μπορούσε να είναι πιο απλή. Θα πρέπει να εγκαταστήσετε στο εξωτερικό του σπιτιού σας ένα δορυφορικό πιάτο μικρής διαμέτρου. Την εγκατάσταση μπορείτε να την κάνετε μόνοι σας ή μέσω ειδικευμένου τεχνικού. Στη συνέχεια απλώς συνδέετε το δορυφορικό μόντεμ στον υπολογιστή σας και είστε έτοιμοι. Δεδομένου ότι δεν χρειάζεται τηλεφωνική σύνδεση, μπορείτε να αποκτήσετε πρόσβαση στο Internet αμέσως μόλις ολοκληρώσετε την απλή αυτή διαδικασία εγκατάστασης.\nΠόσο γρήγορο είναι το Tooway ;\nΤο Tooway προσφέρει ταχύτητες που φτάνουν τα 20 Mbps στο download και τα 6Mbps στο upload\nΧρειάζομαι τηλεφωνική σύνδεση;\nΌχι, το Tooway δεν προϋποθέτει την ύπαρξη τηλεφωνικής ή καλωδιακής σύνδεσης.\nΥπάρχουν κάποιες ελάχιστες απαιτήσεις για τον υπολογιστή που θα χρησιμοποιήσω;\nΣε γενικές γραμμές, όχι. Οποιοσδήποτε υπολογιστής με λειτουργικό Mac, Windows ή Linux OS, ο οποίος διαθέτει ενσωματωμένη κάρτα δικτύου (10/100 Mbps), μπορεί να συνδεθεί στο δορυφορικό μόντεμ. Και πιο σημαντικό, δεν απαιτείται επιπλέον εξοπλισμός ή πρόσθετο λογισμικό για τον υπολογιστή.\nΜπορώ να χρησιμοποιήσω ένα ασύρματο οικιακό δίκτυο με το Tooway ;\nΝαι, με μια μικρή πρόσθετη επιβάρυνση το Tooway μπορεί να υποστηρίξει ένα οικιακό δίκτυο Wi-Fi. Εναλλακτικά, το μόντεμ του Tooway™ μπορεί να συνδεθεί με έναν Wi-Fi router, δίνοντας σας την ευκαιρία να χαρείτε ασύρματο σερφάρισμα στο διαδίκτυο.\nΤο Tooway μπορεί να προσφέρει υπηρεσίες triple-play;\nΜε την προσθήκη ενός LNB στο δορυφορικό πιάτο, το Tooway εξασφαλίζει πρόσβαση σε δορυφορική τηλεόραση, επιτρέποντας τη λήψη ελεύθερων free-to-air ή συνδρομητικών δορυφορικών καναλιών.\nΕπίσης, το Tooway μπορεί να υποστηρίξει υπηρεσίες φωνής μέσω της τεχνολογίας VoIP (Voice over Internet Protocol). Η συγκεκριμένη υπηρεσία προσφέρεται από παρόχους επικοινωνιακών υπηρεσιών, με τιμές που ποικίλλουν αναλόγως.\nΤι είναι το Tooway ;\nΤο Tooway είναι μια δορυφορική υπηρεσία αμφίδρομης επικοινωνίας, η οποία υποστηρίζει πρόσβαση στο Internet με υψηλές ταχύτητες. Ο όρος ‘αμφίδρομη’ σημαίνει ότι τόσο η λήψη, όσο και η μετάδοση των δεδομένων γίνονται μέσω δορυφόρου, πράγμα που σημαίνει ότι για τη λειτουργία του Tooway™ δεν απαιτείται τηλεφωνική σύνδεση.\nΤι είδους εξοπλισμό χρειάζομαι;\nΤο μόνο που χρειάζεστε είναι ένα δορυφορικό πιάτο και ένα μόντεμ Tooway . Δεν απαιτείται η εγκατάσταση πρόσθετου λογισμικού στον υπολογιστή σας προκειμένου να αποκτήσετε πρόσβαση στο Internet μέσω του Tooway .


Επεσαν «θύματα ξυλοδαρμού»!\n5-05-2015 | 17:22μμ\nΟι πρωταγωνιστές της παράστασης «Αχαρνείς» σε ανατρεπτικό «κλικ»\nΠοιος… πλάκωσε τον Βασίλη Χαραλαμπόπουλο και τον Λεωνίδα Καλφαγιάννη; Ηταν ο ίδιος που έκανε «κρέας» το πρόσωπο του Χρήστου Χατζηπαναγιώτη; Και γιατί ο Αρης Σερβετάλης και ο Φάνης Μουρατίδης εμφανίστηκαν κι εκείνοι με μαυρισμένα μάτια; Μην πάει ο νους σας σε αιματηρές συμπλοκές και άγριους καβγάδες.\nΟι πέντε δημοφιλείς πρωταγωνιστές έγιναν… μπλε μαρέν για τις ανάγκες της φωτογράφισης της αριστοφανικής παράστασης «Αχαρνείς» που θα περιοδεύσει το καλοκαίρι ανά την Ελλάδα, ξεκινώντας κατά πάσα πιθανότητα από το αρχαίο θέατρο της Επιδαύρου. Η πρώτη εικόνα από το έργο διέρρευσε στα social media και μάλλον είναι ενδεικτική των διαθέσεων του Γιάννη Κακλέα που θα υπογράψει τη σκηνοθεσία.


κουβεντούλες: Οκτωβρίου 2008\nΞΕΡΟΥΜΕ ΝΑ ΛΕΜΕ ΟΧΙ;\nΘυμάμαι όταν είχα κάνει το blog η Νίνα είχε δηλώσει πως της φαίνεται "κάπως" να επικοινωνούμε με τα σχόλια, ενώ μπορούμε να τα λέμε από το τηλέφωνο. Με το καιρό μας έγινε οικείο και προσφιλές και όταν το είχα διαγράψει είχε σχολιάσει: "Σ' έψαξα χθες, μόλις γύρισα από Χανιώτη, δεν σε βρήκα. Η ασχετοσύνη μου για το μέσον δεν μου επέτρεψε ν' ανησυχήσω. Τώρα μαθαίνω ότι αποφάσισες να κόψεις την επικοινωνία. Όχι κοπέλα μου! Τώρα που το συνηθίσαμε. Ευτυχώς ξαναγύρισες!" Τώρα συνδυάζουμε και ανακατεύουμε τηλέφωνο, ζωντανή επικοινωνία και σχόλια με μια τρομερή άνεση. Για να μη μακρηγορώ στην έκκληση μου για ερεθίσματα μου είπε γιατί δεν γράφεις για το "ΟΧΙ" στη ζωή μας μιας και είναι και επίκαιρο;\n'Οταν μου το πρότεινε, στο νου μου ήρθαν τα λόγια της συμβούλου σε μια σχολή γονέων που πήγαινα προ .... αμνημονεύτων χρόνων.\nΘυμάμαι πως μας είχε τονίσει να μην αποθαρρύνουμε τα παιδιά όταν μας φέρνουν αντίρρηση. Να μην επιβάλλουμε τη θέλησή μας αδιάλλακτα και αυστηρά, μα να τα αφήνουμε να επιχειρηματολογούν, να διεκδικούν, να έχουν το θάρρος της γνώμης τους.\nΈτσι, μας έλεγε, θα μάθουν να λένε όχι και στις παρέες τους όταν θα τους προτείνουν να κάνουν κάτι που δεν θέλουν. Από μια απλή βόλτα ή έναν καφέ, μέχρι τσιγάρο, αλκοόλ, ουσίες κ.λ.π.\nΔεν είναι κακό να κάνουμε τα χατίρια σε φίλους, παιδιά γονείς. Δεν είναι όμως και κακό να ξέρουμε να λέμε και όχι όταν χρειάζεται. Μόνο να μην είναι από αντίδραση, γιατί γνωρίζω και άτομα που δε λένε αυτά που πρεσβεύουν η επιθυμούν, μα έχουν το συνήθειο να υποστηρίζουν κάθε φορά το αντίθετο από αυτό που τους λες. Για αυτή την κατηγορία θα μιλήσουμε όμως μιαν άλλη φορά.\nΤώρα θα μιλήσουμε για τους ανθρώπους που δεν ξεστομίζουν όχι, γιατί νομίζουν πως λέγοντας το , θα πάψουν να τους αγαπούν, δεν θα τους κάνουν παρέα, θα τους απορρίψουν.\nΠιστεύω πως τα άτομα αυτά είναι ανασφαλή, έχουν χαμηλή αυτοεκτίμηση, δεν πιστεύουν στον εαυτό τους. Είναι πεπεισμένοι πως μόνο κάνοντας τα κέφια των αλλωνών είναι προσφιλείς και αγαπητοί.\nΓια μένα, δεν είναι προσβολή ούτε εγωισμός να χαλάμε και χατίρια, να έχουμε τις απόψεις μας, τα θέλω μας, το χουζούρι μας. Γνωρίζουν οι φίλοι μας και τα παιδιά μας πως ξέρουμε να λέμε και ναι όταν το νιώθουμε, όταν χρειάζεται, όταν είναι ανάγκη.\nΑναρτήθηκε από Κωνσταντινιά στις Τετάρτη, Οκτωβρίου 29, 2008 19 σχόλια Σύνδεσμοι σε αυτήν την ανάρτηση\nΕνώ ένας φυσιολογικός άνθρωπος θα έκλαιγε ακούγοντας τον αναμενόμενο θάνατο -κλινήρη από καιρό και υπερήλικα- προσφιλούς θείου, εγώ αναλογίστηκα διάφορα.\nΌχι τα της ζωής του, αναμενόμενο και αυτό, όχι τις διαπροσωπικές μας σχέσεις αλλά για το πένθος γενικά και πώς το βιώνουμε.\nΣίγουρα όλοι το αντιλαμβανόμαστε διαφορετικά και διαφορετικά εκφράζουμε το πένθος μας.\nΥπάρχει μια ενδιαφέρουσα ψυχολογική μελέτη που παρατηρεί ότι όσο μεγαλύτερο είναι το επίπεδο της ψυχικής μας ευαισθησίας και της έλλειψης μόρφωσης μας τόσο περισσότερο αφήνουμε το πένθος να επενεργεί στο σώμα μας χωρίς έλεγχο και ότι όσο πιο πνευματώδης και ευφυής είναι κάποιος, δηλαδή όσο περισσότερο χρησιμοποιεί τη λογική του, τόσο γρηγορότερα υπερπηδά τη διαδικασία του πένθους.\nΑξιοσημείωτο είναι πως στην αρχαιότητα την ώρα της κηδείας δεν επιτρέπονταν φωνές και θρήνοι. Ο Αισχύλος πίστευε ότι το εξεφρασμένο πένθος και το κλάμα την ώρα της κηδείας ήταν σοβαρότατη προσβολή για τον νεκρό και μια προσωπική ντροπή για αυτόν που θρήνησε τοποθετώντας την προσωπική ανάγκη πάνω από την υποχρέωση σεβασμού του νεκρού.\nΚάτι που το πιστεύω και δεν μου κάνει κι εντύπωση. Εντυπωσιάστηκα όμως ανακαλύπτοντας πως για τους προγόνους μας το πένθος και ο θρήνος ήταν φυσιολογικά αλλά και επιβάλλονταν όταν ένα παιδί έβλεπε το πρώτο φως της ζωής, αντιμετωπίζοντας τη γέννηση σαν το γεγονός της εισόδου ενός ανθρώπου στα βάσανα ενός ολόκληρου βίου.\nΟι πρωτόγονοι άνθρωποι λέγεται ότι δεν πενθούσαν, ήταν γι αυτούς ο θάνατος κάτι αναμενόμενο, η φυσική μας κατάληξη, και ότι άφηναν τους ανήμπορους πίσω χωρίς ενοχές!!\nΣε αυτό το σημείο με πήρε τηλέφωνο η Νίνα να μου πει " τι σου συμβαίνει; έχεις μια βδομάδα να γράψεις κάτι". Απαντώντας της πως τώρα γράφω κάτι για το πώς βιώνουμε το πένθος, μου είπε πως σε χώρες της Αφρικής βάζουνε τα καλά τους για τη κηδεία και πως συνοδεύουν το νεκρό με ύμνους και χορούς. Την ευχαριστώ για την πληροφορία και την παραθέτω.\nΜιλώντας, μας ήρθε στο μυαλό και ο λεγόμενος "λυτρωτικός θάνατος", ο θάνατος που σε ελευθερώνει από τα δεινά της ζωής και αναφέραμε ως χαρακτηριστικό παράδειγμα τη "φόνισσα" του Παπαδιαμάντη.\nΥπάρχει και η άποψη ότι πενθούμε το ακατανίκητο του θανάτου, τον δικό μας μελλοντικό θάνατο δηλαδή, τη γνώση πως όσο και να παρατείνουμε το μέσο όρο ζωής μας, όσο και να βελτιώνουμε τη ποιότητά της, το αναπόφευκτο είναι κάπου εκεί μπροστά.\nΠροσωπικά πιστεύω πως όταν πενθούμε, δεν πενθούμε γι αυτόν που "έφυγε", πενθούμε για το κενό που έχει αφήσει στη ζωή μας και γι αυτό όσο στενότερη η σχέση μας, η εξάρτησή μας, ο χώρος που έχει καταλάβει στη ζωή μας τόσο μεγαλύτερη και η απώλεια και το χρονικό διάστημα που απαιτείται για την αναπλήρωσή του.\nΑναρτήθηκε από Κωνσταντινιά στις Παρασκευή, Οκτωβρίου 24, 2008 19 σχόλια Σύνδεσμοι σε αυτήν την ανάρτηση\n3 και τέταρτο, ξαπλωμένη για την μεσημεριανή σιέστα και κάπου μεταξύ φθοράς και αφθαρσίας, χτυπάει επίμονα το κουδούνι. Λέω θα ξέχασε η από πάνω τα κλειδιά της. Μα όχι. Ήταν η κυρία που καθάριζε το σπίτι ενός ηλικιωμένου γείτονα. Ενός γείτονα που έχει αποδημήσει εις Κύριον εδώ και 2 χρόνια. Ήθελε να του επιστρέψει κάποια χρήματα που τις είχε δανείσει. Γνωρίζοντας πως εμείς έχουμε επικοινωνία με τα παιδιά του που ζουν στη Γερμανία με παρακάλεσε, ζητώντας χίλιες φορές συγνώμη για την αργοπορία, να στείλουμε τα χρήματα.\nΈμεινα αποσβολωμένη, μπόρεσα ευτυχώς να της πω συγχαρητήρια προτού φύγει και μη καταδεχόμενη να πάρουμε τηλέφωνο το γιό στην Γερμανία.\nΥπάρχει ανθρωπιά και έχει και όνομα.\nΟ φάκελος γράφει κυρία Μουρουζίδου.\nΑναρτήθηκε από Κωνσταντινιά στις Πέμπτη, Οκτωβρίου 16, 2008 19 σχόλια Σύνδεσμοι σε αυτήν την ανάρτηση\nΌλοι οι αρχαίοι Έλληνες φιλόσοφοι, από τον Σωκράτη και μετά, συμφωνούσαν ότι ο τελικός στόχος του ανθρώπου είναι η ευδαιμονία και ότι αυτό που αναζητούν οι άνθρωποι σε κάθε τους πράξη είναι η ευτυχισμένη ζωή. Παρακάτω οι κυριότερες θεωρήσεις περί της ευδαιμονίας. Ας μην ξεχνάμε, άλλωστε, ότι από αυτές τις απόψεις ξεκινούν όλες οι φιλοσοφικές θεωρίες για την ηθική. Ας εξετάσουμε, όμως, όλες αυτές τις θεωρήσεις περί ευδαιμονίας των Αρχαίων Ελλήνων.\nΟ Πλάτων, ισχυρίζονταν ότι η ευδαιμονία μπορεί να επιτευχθεί με την γνώση του κόσμου των ιδεών, οι οποίες αποτελούν τα τέλεια πρότυπα, όχι μόνο των ηθικών εννοιών, όπως υποστήριζε ο Σωκράτης, αλλά και των γνωστικών εννοιών, καθώς και όλων των πραγμάτων που αποτελούν τον ορατό κόσμο και που δεν είναι παρά «είδωλα» ή «μιμήματα» των Ιδεών. Για να γνωρίσει ο άνθρωπος τον κόσμο των Ιδεών, θα πρέπει να χρησιμοποιήσει όχι τις αισθήσεις του, αλλά τον νου του, ο οποίος είναι μέρος της ψυχής του. Με την γνώση των Ιδεών ο άνθρωπος ελαφρύνει την ψυχή του, ελευθερώνει το σώμα του από την φυλακή και από το σκοτάδι της αμάθειας που της επιβάλλει η επίγεια ζωή, και την βοηθά να ανυψωθεί προς το φως και την ύψιστη Ιδέα του Αγαθού, τον Θεό. Έτσι, προορισμός του ανθρώπου είναι από την μία η φυγή από το υλικό από τον υλικό κόσμο και από την άλλη η ομοίωση του με τον Θεό, η οποία επιτυγχάνεται με τον αρμονικό συνδυασμό των τριών αρετών που αντιστοιχούν στα τρία μέρη της ψυχής, δηλαδή της «σοφίας», της «ανδρείας» και της «σωφροσύνης». Ο συνδυασμός των τριών αυτών αρετών γεννά την τέταρτη κύρια αρετή, «την δικαιοσύνη», γι’ αυτό ο δίκαιος άνθρωπος είναι ο πλησιέστερος στον Θεό, άρα και ο πιο ευτυχής.\nΟι Σκεπτικιστές, με πρώτο απ’ όλους των Πύρρωνα τον Ηλείο, πίστευαν ότι τόσο οι αισθήσεις, όσο και οι γνώσεις μας εξαπατούν και επομένως, η ορθή γνώση της φύσης των πραγμάτων δεν μπορεί να αποκτηθεί μέσω της εμπειρίας του ορατού κόσμου. Σύμφωνα, λοιπόν, με αυτούς, για να φτάσει κανείς στην ευδαιμονία πρέπει να αμφισβητεί συνεχώς τις δοξασίες όλων των ανθρώπων (ακόμα και των φιλοσόφων) και να μην εκφέρει γνώμη ή οποιαδήποτε άποψη, παρά μόνο για τις προσωπικές του εμπειρίες. Μια τέτοια στάση, πίστευαν οι Σκεπτικιστές, προσφέρει ανακούφιση στους ανθρώπους, που δεν γνωρίζουν την πραγματικότητα, τους απαλλάσσει από τον δογματισμό, τους προτρέπει να ζουν σύμφωνα με τη φύση και τους χαρίζει την υπέρτατη αρετή, που δεν είναι άλλη από την πνευματική γαλήνη (αταραξία).\nΣύμφωνα με τους Επικούρειους, η ευδαιμονία συνίσταται στην ψυχική ηρεμία (αταραξία) και επιτυγχάνεται με την αναζήτηση της ηδονής. Οι Επικούρειοι με τον όρο «ηδονή» δεν εννοούσαν την ηδονή που κρύβεται στις απολαύσεις και στις διασκεδάσεις («ενεργή» ή «κινητική» ηδονή, ηδονή εν κινήσει), αλλά την ηδονή που συνοδεύει την πλήρη απουσία πόθου και πόνου (απονία), δηλαδή την σωματική υγεία και την ψυχική ηρεμία («στατική» ηδονή, ηδονή καταστηματική). Έτσι, για τους Επικουρείους, η ευτυχισμένη ζωή είναι μια ζωή απαλλαγμένη από τους φόβους και τις οδυνηρές σκέψεις, οι οποίες μπορούσαν να προκαλέσουν ψυχική και σωματική οδύνη.\nΟι Στωικοί (ιδρυτής ο Ζήνων ο Κιτιεύς), πίστευαν ότι η αρετή είναι αρκετή για να φτάσει κανείς στην ευδαιμονία. Σύμφωνα με αυτούς, η αρετή είναι το μόνο αγαθό για τον άνθρωπο, γιατί είναι πάντα ευεργετική. Η καταγωγή, η κοινωνική θέση, ο πλούτος, οι απολαύσεις, οι οποιεσδήποτε αξίες που ταύτιζαν την ευτυχία με τα υλικά αγαθά, δεν είχαν καμμία σημασία με τους Στωϊκούς. Όλες αυτές οι αξίες ήταν –όπως έλεγαν οι Στωϊκοί- «αδιάφορες» και δεν συνεισέφεραν τίποτα όσον αφορά στην πορεία προς την αρετή, αφού οι άνθρωποι μπορούσαν να τις χρησιμοποιήσουν καλά ή άσχημα. Αντίθετα, οι Στωϊκοί πίστευαν ότι τα ενάρετα άτομα έχουν ό,τι χρειάζονται για να είναι ευτυχή, και, επομένως, η ευδαιμονία είναι εφικτή, όχι μόνο για τους προικισμένους από την ζωή με πλούτο και κοινωνική θέση, αλλά και για όσους έχουν λιγότερη τύχη όπως οι φτωχοί, οι σκλάβοι, οι κατώτερες κοινωνικές τάξεις. Η αρετή συνίσταται σε μια ζωή σύμφωνα με την φύση, δηλαδή σύμφωνα με την λογική ή τον λόγο (νου) του Θεού, με την οποία είναι προικισμένος κάθε άνθρωπος ως μέρος της φύσης και η οποία, αν και υπάρχει ατελής μέσα του, μπορεί να τελειοποιηθεί με την αυτογνωσία. Ο ενάρετος άνθρωπος χαρακτηρίζεται από «απάθεια» και «αταραξία».\nΟι Νεοπλατωνικοί πρεσβεύουν την θέση ότι ο δρόμος προς την ευδαιμονία είναι η ανάταση της ψυχής και η ομοίωση της με τον Θεό. Σκοπός του ανθρώπου είναι να βοηθήσει την ψυχή του να επανέλθει, μετά τον θάνατο, στην αρχική της κατάσταση, σε έναν ανώτερο κόσμο.\nΝα περνάς μια μέρα παρέα με τους : Αλέξανδρο, Αναστασία, Ανδρομάχη, Βαγγέλη, Γιάννη, Γκραν, Κλαίρη, Μαγδαληνή, Μιχάλη, Παντελή, Ντικ, Χρύσα\nΚαι επειδή πιστεύω πως η "επανάληψη μήτηρ μαθήσεως" ένα ποίημα εμπνευσμένο από μια ανάλογη μέρα.\nΆραγε τί νάναι αυτό\nστο σημερινό το πρωινό\nπου με άλλα μάτια τη ζωή αντικρίζω\nπου δε βλέπω καθόλου το γκρίζο;\nπου ακούω το αηδόνι\nκρυφά να μου λέει\nκείνο το σύννεφο\nγια σένανε τρέχει\nγια σένανε σχήματα αλλάζει\nτη μορφή σου θέλει να μοιάζει;\nΆραγε τι νάναι αυτό στο σημερινό το πρωινό\nπου με άλλα μάτια\nο Μιχάλης με βλέπει\nτην ανάγκη μου λέει ότι έχει;\nΠου στ' αυτί λόγια πλάνα μου λέει\nπως για μένα το ρόδο ανθίζει\nτην ευωδιά του σε μένα χαρίζει;\nΆραγε νάναι απ' αυτό\nτο μανιτάρι τ' ασπριδερό\nπου σε λόγγο γνωστό βλασταίνει\nκαι στην Αθήνα σήματα στέλνει;\nΜήπως έπρεπε σε λόγια\nφιλοσόφου να βασιστώ\nκαι να μη το δοκιμάσω\nτο μυαλό μου αν δε θέλω να χάσω;\nΑναρτήθηκε από Κωνσταντινιά στις Δευτέρα, Οκτωβρίου 13, 2008 13 σχόλια Σύνδεσμοι σε αυτήν την ανάρτηση\nΜΟΝΑΞΙΑ ΚΑΙ ΜΟΝΑΧΙΚΟΤΗΤΑ\nΜοναξιά και μοναχικότητα. Δυο λέξεις παρόμοιες που εγώ τις δίνω διαφορετικό νόημα. Πιστεύω πως η μοναξιά έχει μια αρνητική έννοια, μια έννοια που υπονοεί όχι μόνο να είναι κάποιος μόνος, αλλά να νιώθει μόνος αποξενωμένος ακόμη και όταν είναι με παρέα. Και δεν ξέρω πώς αλλά την έχω συνδέσει με το ποίημα του Καβάφη\nΑντίθετα πιστεύω πως η μοναχικότητα είναι επιλογή. Σα μια ευκαιρία να τα πεις με τον εαυτό σου, ένα είδος διαλογισμού.\nΓι αυτό και με έκπληξη διαπίστωσα σε μια φιλική συζήτηση ότι υπάρχουν άνθρωποι που ταυτίζουν τις λέξεις αυτές.\nΗ έκπληξη μου έγινε μεγαλύτερη όταν εξακρίβωσα πως στα λεξικά μας δεν υπάρχει καν η λέξη μοναχικότητα πόσο μάλλον η ετυμολογία της. Στον μοναχικό δίνουν την έννοια του μοναχισμού και της απομόνωσης.\nΚάνοντας ψαχτήρι βρήκα πως έχει γραφτεί βιβλίο με τίτλο " Από τη μοναξιά στη μοναχικότητα" του Osho.\nΑντιγράφω ένα απόσπασμα.\n"...υπάρχει τεράστια διαφορά ανάμεσα στη μοναξιά και τη μοναχικότητα. Όταν νιώθεις μοναξιά, σκέφτεσαι τον άλλον, σου λείπει ο άλλος, είσαι εξαρτημένος. Η μοναξιά είναι μια αρνητική κατάσταση. Η μοναξιά είναι η απουσία του άλλου. Η μοναχικότητα είναι η παρουσία του εαυτού. Η μοναχικότητα είναι πολύ θετική, είναι αληθινή ελευθερία. Είναι μια παρουσία που ξεχειλίζει. Είσαι τόσο γεμάτος από παρουσία, που μπορείς να γεμίσεις ολόκληρο το σύμπαν με την παρουσία σου και δεν υπάρχει η ανάγκη του άλλου."\nΑν μη τι άλλο ένιωσα δικαιωμένη και ικανοποιημένη.\nΑντιγράφω και κάτι άλλο που βρήκα και μου άρεσε.\n"Τίποτε δεν φοβίζει σήμερα τον άνθρωπο όσο η μοναχικότητα, η απομόνωση, γιατί αυτές απαιτούν σκέψη, αυτοσυγκέντρωση, φιλοσοφική ή ποιητική διάθεση και έφεση, αυτάρκεια, αυτοπεποίθηση, δηλαδή προσόντα που ελάχιστοι τα διαθέτουν."\nΚαι ακόμη ένα κομμάτι του Όσσο που το συνδέει και με τη φιλία και νομίζω αξίζει τον κόπο να του ρίξουμε μια ματιά.\n"Το πιο σημαντικό πράγμα που πρέπει να θυμάται κανείς είναι πως χρειάζεται φίλους εκείνος που είναι ανίκανος να ζήσει μόνος. Και όσο κάποιος χρειάζεται φίλους, δεν μπορεί να είναι σπουδαίος φίλος, γιατί η ανάγκη υποβιβάζει τον άλλο σε αντικείμενο.\nΜονάχα ο άνθρωπος που είναι ικανός να είναι μόνος είναι επίσης ικανός να είναι φίλος. Δεν το έχει όμως ανάγκη, είναι χαρά του. Δεν πεινάει γι' αυτό, δεν διψάει, είναι η υπερβολική αγάπη που θέλει να τη μοιραστεί.\nΌταν υπάρχει τέτοια φιλία, δεν πρέπει να ονομάζεται φιλία, επειδή περνάει σε μια τελείως καινούργια διάσταση.\nΤην ονομάζω «φιλικότητα». Έχει υπερβεί το επίπεδο της σχέσης, αφού οι σχέσεις είναι δεσμοί με τον έναν ή τον άλλον τρόπο. Σε κάνουν σκλάβο και σκλαβώνουν άλλους. Η φιλικότητα: είναι απλά η χαρά να μοιράζεσαι χωρίς όρους, χωρίς προσδοκίες, χωρίς την επιθυμία της ανταπόδοσης, ακόμα και. της ευγνωμοσύνης.\nΗ φιλικότητα είναι η πιο αγνή μορφή αγάπης.\nΔεν είναι ανάγκη, δεν τη χρειάζεσαι. Είναι αφθονία, ένα ξεχείλισμα έκστασης.\nΕίναι πραγματικά γελοίο: Ο φίλος σου σε χρειάζεται,\nεπειδή φοβάται τη μοναχικότητα του. Εσύ τον χρειάζεσαι, επειδή φοβάσαι τη μοναχικότητα σου. Και οι δυο φοβάστε τη μοναχικότητα. Νομίζεις ότι, επειδή είσαστε μαζί, η μοναχικότητα θα πάψει να υπάρχει; Απλά θα διπλασιαστεί, ίσως και να πολλαπλασιαστεί. Έτσι, όλες οι σχέσεις οδηγούν σε περισσότερη δυστυχία, περισσότερη αγωνία.\nΚανένας όμως, δεν μπορεί να γεμίσει το κενό σου. Πρέπει να αντιμετωπίσεις το κενό μόνος σου. "\nΑφιερωμένο στη Μαρία που με τις απορίες της μου έδωσε την αφορμή.\nΠΑΡΑΚΛΗΣΗ προς το Χάος να αναρτήσει το κείμενο που μας είχε διαβάσει σε κείνη τη συζήτηση.\nΑναρτήθηκε από Κωνσταντινιά στις Τετάρτη, Οκτωβρίου 08, 2008 13 σχόλια Σύνδεσμοι σε αυτήν την ανάρτηση\nΝα είναι καλά η φιλενάδα μου η Αργυρώ, που μου έδωσε να διαβάσω ένα από τα αγαπημένα της βιβλία, τα" Καταστροφικά συναισθήματα" του Daniel Goleman και άνοιξαν λίγο τα μάτια μου!\nΗ αλήθεια είναι ότι με παίδεψε το βιβλίο, το παίδεψα και γω, το ταλαιπωρούσα όλο το καλοκαίρι, αλλά το ΤΕΛΕΙΩΣΑ!\nΞεκινάει το βιβλίο με ένα ας το πούμε πείραμα. Καταγράφουν με ειδικά γι αυτό το λόγο κατασκευασμένες συσκευές, τον εγκέφαλο ενός Ευρωπαίου βουδιστή, σε διαφορετικές στιγμές διαλογισμού, όπως στην "ανοιχτή κατάσταση", στην "συγκέντρωση σ' ένα σημείο", στην "αφοβία".\nΑυτό που κάνει την μεγαλύτερη εντύπωση, τουλάχιστον έκανε σε μένα, είναι ότι ο άνθρωπος αυτός έμενε απαθής σε διάφορα ξαφνιάσματα, δεν ανοιγόκλεινε ούτε βλέφαρο σε απότομους θορύβους, δεν τρόμαξε με τίποτε. Από τη μια εντυπωσιάστηκα και από την άλλη σκέφτηκα αν θα ήθελα να φτάσω σε αυτό το επίπεδο. Καλή η αταραξία αλλά δεν μου ταιριάζει.\nΕν ολίγοις το βιβλίο εστιάζεται στη συνεργασία της δυτικής νευροεπιστήμης με την ανατολική φιλοσοφία, όσον αφορά το πώς διαχειριζόμαστε τα καταστροφικά συναισθήματα , τι κοινά και τι διαφορές υπάρχουν και αν θα μπορούσαμε με την κατάλληλη εκπαίδευση και παιδεία να ελέγχουμε το θυμό μας ή ν' αποτρέψουμε εκρήξεις οργής.\nΤο όλο εγχείρημα έγινε στη Νταράμσαλα και με την παρουσία του Δαλάι Λάμα.\nΕξηγεί λεπτομερειακά πώς λειτουργεί ο εγκέφαλος μας, ποιο σημείο του ευθύνεται για τις νοητικές ικανότητες, μνήμης, αισθήσεων κ.λ.π. και τι αλλαγές μπορούμε εμείς να επιφέρουμε σκεπτόμενοι θετικά και αισιόδοξα.\nΑξιοσημείωτα είναι κάποια παιδαγωγικά προγράμματα και εκπαιδευτικές στρατηγικές οι οποίες μπορούν να μειώσουν τον κίνδυνο προβλημάτων συμπεριφοράς και να προωθήσουν την κοινωνική και τη συναισθηματική επάρκεια.\nΑυτό που κρατώ εγώ και θέλω να σας μεταφέρω είναι ότι αμφισβητήθηκε ο δυτικός ισχυρισμός ότι τα καταστροφικά συναισθήματα εξυπηρετούν κατ' ανάγκη μια ζωτική προσαρμοστική λειτουργία στην εξέλιξη, και, συμφωνήθηκε ότι είμαστε εύπλαστοι και εν δυνάμει ικανοί ν' ασκήσουμε τον συναισθηματικό αυτοέλεγχο που ενθαρρύνει κάθε πηγή σοφίας, από τη Βίβλο, τον Κομφούκιο, το Κοράνι, τον Αριστοτέλη, τον Μιλ, τον Καντ.........\nΑναρτήθηκε από Κωνσταντινιά στις Πέμπτη, Οκτωβρίου 02, 2008 9 σχόλια Σύνδεσμοι σε αυτήν την ανάρτηση


«Νιώθω υπεύθυνος για πράγματα και καταστάσεις που είναι πέρα από τον έλεγχο μου και νιώθω ενοχές για κακοτυχίες και αποτυχίες άλλων. Το ξέρω ότι ακούγεται περίεργο αλλά κατά κάποιο τρόπο μπορεί να κατηγορώ τον εαυτό μου ακόμα και για σεισμούς, πλημμύρες και άλλου τέτοιου είδους καταστροφές»\nΕίσαι τόσο γεμάτος από ενοχές που νιώθεις ένοχος για πράγματα που κάνεις αλλά επίσης και για πράγματα που δεν κάνεις. Αυτά τα αισθήματα ενοχής είναι έκφραση της εσωτερικής σύγκρουσης που βιώνεις ανάμεσα στον πραγματικό σου εαυτό και στον ιδανικό σου εαυτό – με άλλα λόγια της σύγκρουσης που νιώθεις ανάμεσα σε αυτό που κάνεις και σε αυτό που νιώθεις ότι θα έπρεπε να κάνεις, σε αυτό που έχεις κάνει και σε αυτό που νιώθεις ότι θα έπρεπε να είχες κάνει, σε αυτό που θα ήθελες να κάνεις και σε αυτό που νιώθεις ότι χρειάζεται να κάνεις.\nΤο συναίσθημα της ενοχής είναι ουσιαστικά ο θυμός που νιώθεις προς τον εαυτό σου. Αν δεν κάνεις κάτι για αυτά τα συναισθήματα ενοχής τότε μπορεί να σε οδηγήσουν στην κατάθλιψη, αν δεν βρίσκεσαι ήδη σε μια τέτοιου είδους ψυχολογική κατάσταση.\nΆτομα που βασανίζονται από συναισθήματα ενοχής συνήθως καταφεύγουν σε συμπεριφορές που θα μπορούσαν να περιγραφούν ως αυτοτιμωρία ή αυταπάρνηση (συχνά θρησκευτικές πρακτικές εμπεριέχουν τέτοιου είδους στοιχεία και άτομα που τις εφαρμόζουν ενδέχεται να πάσχουν από συναισθήματα ενοχής).\nΑυτοί γενικά είναι τρόποι αυτο-εκδίκησης. Νιώθεις ότι πρέπει να τιμωρηθείς για τα «λάθη» που νιώθεις ότι έχεις κάνει (Σημ. τα εισαγωγικά χρησιμοποιούνται εδώ για να δηλωθεί ότι τα λάθη στην πραγματικότητα μπορεί να μην είναι δικά μας αλλά παρόλα αυτά να πιστεύουμε ότι είναι) ή για τις σωστές πράξεις που νομίζεις ότι δεν έχεις κάνει.\nΗ αιτία μιας τέτοιας συμπεριφοράς σπάνια εξετάζεται συνειδητά από το άτομο που την βιώνει αλλά παρόλα αυτά φαίνεται να εκλογικεύεται συνειδητά με σκέψεις όπως: «Δεν έχω χρόνο για τον εαυτό μου» και «Δεν αξίζει πραγματικά». Στην ουσία όμως αυτό που λες είναι ότι «Δεν αξίζω τον χρόνο και την προσπάθεια».\nΣυνήθως απορρίπτεις τον ανταγωνισμό γιατί δεν θέλεις να νικήσεις κάποιον μιας και νιώθεις ότι δεν αξίζεις την νίκη ή δεν θα νιώσεις καλά κάνοντας κάποιον να χάσει. Αν νικήσεις νιώθεις ενοχές. Ο ανταγωνισμός για σένα είναι μια κατάσταση μη-νίκης. Αν χάσεις νιώθεις αποτυχημένος, αν κερδίσεις νιώθεις ενοχές.\nΜερικές φορές κάνουμε κάποια πράγματα για τα οποία νιώθουμε τύψεις ή ενοχές αλλά δεν επιθυμούμε να εξετάσουμε τους λόγους για τους οποίους τα κάναμε. Αντί αυτού όμως μπορεί να μεταθέτουμε υποσυνείδητα τις ενοχές μας σε άσχετα πράγματα και έτσι να νιώθουμε ενοχές, λόγου χάρη, για την εξαφάνιση της Καρέτα-Καρέτα στις Ελληνικές θάλασσες!\nΛύση Νο1: Κάνε κάτι. Αν μπορείς να κάνεις κάτι για την κατάσταση για την οποία νιώθεις ενοχές τότε κάντο με κάθε τρόπο! Αν νιώθεις ενοχές που ξέχασες τα γενέθλια της γιαγιά σου τότε τηλεφώνησε της και πάρτης μία ωραία κάρτα. Αν νιώθεις ενοχές για την εξαφάνιση της Καρέτα-Καρέτα τότε γίνε μέλος της οργάνωσης που την προστατεύει και άρχισε να το συζητάς με τον κόσμο έτσι ώστε να αυξήσεις την επίγνωση του προβλήματος. Αν νιώθεις ενοχές για τον τρόπο που έκανες να νιώθει η αδελφή σου όταν ήσασταν μικρές τότε ζήτα την συγνώμη.\nΛύση Νο2: Άρχισε να αντλείς την δύναμη σου από τα πράγματα που μπορείς να αλλάξεις. Θυμήσου την «Προσευχή της γαλήνης» του Reinhold Niebuhr: «Κύριε, δώσε μας την χάρη να αποδεχτούμε με γαλήνη τα πράγματα που δεν μπορούμε να αλλάξουμε, κουράγιο να αλλάξουμε τα πράγματα που πρέπει να αλλάξουν και την σοφία να μπορούμε να διακρίνουμε το ένα από το άλλο».\nΌταν αρχίσεις να νιώθεις ενοχές για κάτι, αναγνώρισε ότι αυτό σημαίνει ότι νοιάζεσαι γι’ αυτό αλλά όχι απαραίτητα ότι είσαι υπεύθυνος γι’ αυτό. Με το να κάνεις πέρα αυτό το βαρύ φορτίο από πάνω σου θα μπορέσεις να χρησιμοποιήσεις την δύναμη σου αντί να κουβαλάς αυτό το κενό φορτίο της ενοχής.\nΑν τα αισθήματα ενοχής ενδέχεται να συνδέονται με κάποιες τραυματικές εμπειρίες, πρόσφατες ή παλιές, τότε θα είναι πραγματικά δύσκολο να τις αποβάλεις από μόνο σου. Πολλά άτομα βασανίζονται για δεκαετίες από ενοχές λόγο τραυματικών εμπειριών και παρ’ όλες τις ειλικρινείς προσπάθειες τους είναι αδύνατο να τις αποβάλλουν. Αν βρίσκεστε σε μια τέτοια θέση μια ψυχοθεραπευτική αγωγή η οποία θα έχει ως κύριο σκοπό την επεξεργασία της τραυματικής εμπειρίας είναι η καταλληλότερη αντιμετώπιση.\nΤο άρθρο δημοσιεύτηκε στην εφημερίδα Πατρίδα της Κομοτηνής στις 2 Σεπτεμβρίου 2010.


20 Ιουνίου 2022 20 Ιουνίου 2022 istosch\tΑιτήσεις, Επιδόματα\nΤο istosch data &web center, από Δευτέρα 20/6/2022 και μέχρι κάθε Παρασκευή και από τις 11.30-3.30, για όσο διάστημα που θα είναι ανοικτή η πλατφόρμα του Υπουργείου Οικονομίας & Οικονομικών, θα παρέχει την υπηρεσία βοήθειας σε όλους όσοι δεν έχουν την ικανότητα, διαδίκτυο, η την γνώση για την συμπλήρωση των στοιχείων τους, για την απολαβή του επιδόματος Ενέργειας(Ηλεκτρικού Ρεύματος), για οικιακή, η επαγγελματική χρήση, με βάση τις προϋποθέσεις που βάζει το ΥΠ.ΟΙΚ & Εθνικής Οικονομίας, αλλά και το ψηφίο που αναλογεί καταληκτικα΄ στο ΑΦΜ σας.\nΤο κόστος θα είναι 25€ και μέσω τηλεργασίας εκτός του ωραρίου που αναφέρουμε παραπάνω θα είναι 30€.\nΓια τους φίλους που επιθυμούν να πραγματοποιηθεί η εν λόγω διαδικασία, μετά τις 22:00 το βράδυ, το κόστος θα είναι 50€ και η διαδικασία θα πραγματοποιηθεί μέσω anyDesk στον Η/Υ, η στο δικό σας Τερματικό.\nΓια να πραγματοποιήσουμε αυτού του είδους την υπηρεσία πρέπει: α) Να κλειστεί ραντεβού είτε μέσω mail:istoscha@gmail.com , είτε μέσω τηλεφώνου 2821045040, 6975625120 η μέσω viber, η telegram, η στο portal μας, στη υποσέλιδα των επαγγελματικών ραντεβού.\nβ)Να έχετε μαζί σας, το όνομα χρήστη και τον κωδικό πρόσβασης για την είσοδο σας στο https://vouchers.gov.gr/, καθώς και ένα IBAN ενός λογαριασμού τραπέζης που έχετε, η επιθυμείτε για να κατατεθεί το ποσό σε αυτούς.\n← Αιτήσεις για το Επίδομα Καυσίμων Fuel Pass


Το Windows Defender ενσωματώνει offline λειτουργία αφαίρεσης ιών - Windows - Insomnia.gr\nΤο Windows Defender ενσωματώνει offline λειτουργία αφαίρεσης ιών\ndimitris2006 11/12/2011 01:36 μμ\nΜια νέα beta έκδοση του Windows Defender κυκλοφόρησε η Microsoft η οποία μπορεί να χρησιμοποιηθεί σε περίπτωση όπου ο υπολογιστής έχει μολυνθεί τόσο άσχημα, ώστε να μην μπορεί να συνδεθεί στο Internet ή ακόμη και στα Windows.\nΤο λογισμικό επιτρέπει την εκκίνηση του μολυσμένου υπολογιστή από κάποιο αφαιρούμενο μέσο όπως ένα CD, DVD ή USB flash δίσκος όπου χρησιμοποιώντας τις τελευταίες ενημερώσεις του να απομακρύνει το εγκατεστημένο κακόβουλο λογισμικό. Η παραπάνω διαδικασία είναι μια συνηθισμένη μέθοδος αφαίρεσης ιών όταν αυτοί έχουν εμποδίσει την πρόσβαση στο σύστημα και έχουν παγιδεύσει την πρόσβαση σε ιστοσελίδες για κατέβασμα αντιβιοτικών προγραμμάτων.\nΜέχρι πρότινος η -σχεδόν- μόνη νόμιμη λύση η οποία επιτρέπει την αφαίρεση κακόβουλου λογισμικού από την εκκίνηση ενός αφαιρούμενου μέσου είναι το UBCD4Win. Το συγκεκριμένο λογισμικό καθώς επιτρέπει την εκκίνησή του αποκλειστικά από κάποιο οπτικό μέσο, είναι δυσκολότερο να ενημερώνεται διαρκώς σε αντίθεση με το Windows Defender που μπορεί να εκκινήσει και μέσω USB flash το οποίο ενημερώνεται πολύ πιο εύκολα.\nΟ αποθηκευτικός χώρος που καταλαμβάνει το Defender είναι περίπου 300MB, ενώ κυκλοφορεί και σε έκδοση για Windows αρχιτεκτονικής 64bit.\nDownload: Windows Defender BETA\nΔημοσ. 11 Δεκεμβρίου 2011\nαντε επιτελους.πολυ χρησιμο και μπραβο τους που το κυκλοφορησαν επειδη σε ολους εχει τυχει τεραστιο προβλημα ιων εστω και μια φορα.Και η επιλογη για το usb stick ειναι επισης πολυ βολικη\nΓιατί η σχεδόν νομιμη λύση είναι το UBCD4WIN; Από που προκύπτει αυτό;\nΠάντως όσο περισσότερες εναλλακτικές, τόσο το καλύτερο.\nΕγω παλι θα αναρωτηθω απο που προκυπτει το "σχεδον μόνη νομιμη λυση". Σχεδον καθε antivirus vendor εχει και απο ενα live cd γι αυτο το σκοπο, που ειναι 100% νομιμο. Τεσπα, κοιταμε το δεντρο και χανουμε το δασος.\nΟπως ειπε και ο Bourdoulas, οι εναλλακτικες λυσεις ειναι παντα καλοδεχουμενες\nΥπήρχε ήδη εδώ και κάτι μήνες. Λεγόταν Standalone System Sweeper\nto defender δεν ειναι anti spyware?κανει και σαν antivirus γενικοτερα?\nτοτε γιατι βγαλαν το Microsoft Security Essential?\nΜια και η Microsoft έστρωσε το Security Essentials (που έχει το μαύρο του το χάλι), κι ασχολείται τώρα (ή μάλλον μετά από αιώνες ξανά...) με το Windows Defender.........................\nοχι και μαυρο χαλι, μια χαρα δωρεαν antivirus και για μενα ειναι το top απο τα free, το εχω απο τοτε που κυκλοφορησε και ποτε δεν ειχα θεμα , μην λεμε οτι θελουμε\nΓια ρωτα και εμενα που ο υπολογιστης μου ειχε γινει κεντρο διερχομενων ιων με αυτο..\nξήλωσε τα torrents , αλλιώς δεν υπάρχει antivirus να σε σώσει...\nαν έχεις κάνει το pc σου σουρωτήρι με ό,τι έχεις εγκαταστήσει επάνω δεν σου φταίει το antivirus..\nΔεν εχω torrents να ξηλωσω,πρωτα πρωτα.\nΔευτερον,δεν κατεβαζω μαλακιες στον υπολογιστη μου και πιστεψε με εχω ολες τις απαραιτητες γνωσεις για αυτο το θεμα περι ιων.\nΑν το antivirus δεν μπορει να μπλοκαρει ουτε τον απλο ιο που μπαινει,δεν φταιω εγω.\nΟχι σιγα κιολας μην ανοιγω και τον υπολογιστη μου και τον κοιταω με σταυρωμενα τα χερια για να μην μου μπει ιος..\nΤο καλύτερο antivirus είναι ο χρήστης, το software antivirus είναι δευτέρου βαθμού ασφάλεια.\nΑναρωτήσου τι κάνεις λάθος. Το essentials είναι μια χαρά.\nΠια δεν με ενδιαφερει.εφυγα μια για παντα απο windows..\nΜα πως γίνεται εδώ λες ότι λες και μετα δεν σε ενδιαφέρει γιατι δεν τρέχεις windows.....


Η δικαιοσύνη θα αποδοθεί όπως πρέπει (video) – Gnorizo.gr\nΗ δικαιοσύνη θα αποδοθεί όπως πρέπει (video)\nΣτις κατηγορίες του Κυριάκου Μητσοτάκη για την πορεία της οικονομίας αλλά και για τα περί «σκευωρίας», απάντησε ο Πρωθυπουργός Αλέξης Τσίπρας, ξεκινώντας την ομιλία του στη Βουλή.\nΣχολίασε ειδικότερα ότι δεν γνώριζε ο κ. Μητσοτάκης πως τη στιγμή που μιλούσε «εδόθη ένα άλλο «ύπουλο χτύπημα της διεθνούς συνωμοσίας του καπιταλισμού» με την αναβάθμιση της πιστοληπτικής ικανότητας της ελληνικής οικονομίας από τον διεθνή οίκο Moodys».\nΑναφερόμένος στην υπόθεση Novartis ο πρωθυπουργός έθεσε το ερώτημα «Υπάρχει σκάνδαλο ή δεν υπάρχει»:\n«Στοιχεία για το μεγάλο πάρτι στον χώρο της υγείας έχουμε πολλά χρόνια. Η έκθεση του κ. Σούρλα το 2012-2013 έλεγε ότι ο ΟΟΣΑ στην έκθεσή του αναφέρεται σε πρόστιμα σε πέντε πολυεθνικές εταιρείες που δραστηριοποιούνται στην Ελλάδα για δωροδοκία Ελλήνων λειτουργών. Πρόκειται για ποσά που επηρέασαν ευθέως τη δημοσιονομική πορεία της χώρας» ανάφερε ο πρωθυπουργός.\nΥπενθύμισε ότι «το σκάνδαλο Κοσκωτά που συντάραξε την ελληνική πολιτική ζωή αφορούσε υπεξαιρέσεις 34 δισ. δραχμών, 100 εκατ. ευρώ και σήμερα μιλάμε σε ό,τι αφορά τη Novartis, για μια ζημία του ελληνικού δημοσίου 3 δισ. ευρώ».\n«Ποτέ άλλοτε σκάνδαλα με πολιτικές προεκτάσεις δεν έμειναν ορφανά πολιτικής ευθύνης» σημείωσε ο πρωθυπουργός απευθυνόμενος στον Κυριάκο Μητσοτάκη, στον οποίο είπε ότι σήμερα έχασε «την ευκαιρία να αναλάβει την πολιτική ευθύνη».\n«Αυτό έπραξε με παρρησία ο Α. Παπανδρέου για το σκάνδαλο Κοσκωτά και το ίδιο ο Κ. Καραμανλής για το σκάνδαλο του Βατοπεδίου, μιλώντας στη κοινοβουλευτική ομάδα της ΝΔ. «Δεν έκανε ούτε μηνύσεις στη δικαιοσύνη, ούτε στους πολιτικούς του αντιπάλους.Αντ’αυτού υιοθετήσατε τη θεωρία περί σκευωρίας» σημείωσε ο πρωθυπουργός.\nΟ κ. Τσίπρας επέκρινε όσους προχώρησαν σε μηνύσεις στους εισαγγελείς διαφθοράς για να εμποδίσουν τη δικαστική διερεύνηση. «Έχουν σχέδιο, θέλουν να εξαιρεθούν οι έντιμοι εισαγγελείς που γνωρίζουν καλά την υπόθεση για να κωλυσιεργήσει η υπόθεση. Δεν θα τους περάσει, δεν θα τα καταφέρουν, η διερεύνηση της υπόθεσης θα προχωρήσει, θέλουν-δεν θέλουν» διαβεβαίωσε και πρόσθεσε «Οι θεσμοί θα λειτουργήσουν, οι νόμοι και οι διαδικασίες θα τηρηθούν και δικαιοσύνη, να είστε σίγουροι θα αποδοθεί».\n«Δεν θα συγκαλύψουμε, δεν θα θάψουμε ένα από τα μεγαλύτερα σκάνδαλα της χώρας» τόνισε ο πρωθυπουργός και κάλεσε τους βουλευτές «Nα υπερψηφίσουν τη συγκρότηση επιτροπής προκαταρτικής εξέτασης και να επιλέξουν τον δρόμο της πολιτικής και θεσμικής ευθύνης, μια επιλογή που δίνει και σαφές μήνυμα στους πολίτες ότι δεν θα υπάρξει συγκάλυψη, κουκούλωμα και θάψιμο της υπόθεσης».


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Τάσος Βουρνάς : ΑΝΑΜΝΗΣΕΙΣ ΑΠΟ ΤΟΝ ΑΛΕΞΑΝΔΡΟ ΠΑΠΑΔΙΑΜΑΝΤΗ\nΤάσος Βουρνάς : ΑΝΑΜΝΗΣΕΙΣ ΑΠΟ ΤΟΝ ΑΛΕΞΑΝΔΡΟ ΠΑΠΑΔΙΑΜΑΝΤΗ\nΞΥΛΟΓΡΑΦΙΑ ΕΥΘΥΜΗ ΠΑΠΑΔΗΜΗΤΡΙΟΥ\nΑΝΑΜΝΗΣΕΙΣ ΑΠΟ ΤΟΝ ΑΛΕΞΑΝΔΡΟ ΠΑΠΑΔΙΑΜΑΝΤΗ\nΜιλούν ο Μάρκος Αυγέρης και η «Μικρά Κούλα» των «Τραγουδιών του Θεού»\nΓράφει ο Τάσος Βουρνάς\nΟ Παπαδιαμάντης! Το Όνομά του και μόνο μας φέρνει πίσω στις παιδικές μας μνήμες, στο αναγνωστικό των νέων ελληνικών, πού οι σκυθρωπές, κατά τ' άλλα, σελίδες του φωτίζονταν από το ανέσπερο φως του «Φτωχού Αγίου», του βοσκού που οι «Αγαρηνοί αλαλάζοντες» τον έσφαξαν—μάρτυρα αυτόν του γένους — κοντά στα μπεντένια του παλιού χωρίου, του Κάστρου της Σκιάθος. Και το ανυπέρβλητο, το πνευματικό αυτό τοπίο, το καθαγιασμένο με το αίμα του «πτωχού αιπόλου (γιδοβοσκού)», μας ξαναφέρνει στη μνήμη τη μορφή του δημιουργού του. Ό κυρ Αλέξανδρος, ο πράος άνθρωπος με τη μεγάλη χριστιανική καρδιά, την κοσμοφοβία του, την αγάπη του για τα ταπεινά πλάσματα του θεού και τους λαϊκούς ανθρώπους, με το κανελί πανωφόρι του, το μπαστούνι του, το σκληρό καπέλο του, τη διχαλωτή κοντή γενειάδα του και τα ήμερα εταστικά (διερευνητικά) μάτια, περνά, ανάμεσα στα πλάσματα της φαντασίας μας και τραβά ίσια για το εικονοστάσι της καρδιάς μας να καθήσει με σταυρωμένα χέρια και με κλειστά μάτια, σαν άγιος στο τέμπλο της εκκλησιάς, ψιθυρίζοντας τα αγαπημένα του «τραγούδια του θεού».\nΚάπως έτσι σώζεται στη φαντασία των νεώτερων γενεών η ειδή (μορφή) του Παπαδιαμάντη.\nΑσκητικός, πτωχαλαζών (πτωχός και αλαζόνας), αμίλητος με την ακινησία βυζαντινής τοιχογραφίας. Φέτος πενήντα χρόνια από το θάνατο του η μνήμη μας τον ανακαλεί εντονώτερα κ' η ανανέωση της επαφής μας με το έργο του γίνεται πνευματική ανάγκη.\nΑναμνήσεις τον Μάρκου Αυγέρη\nΠερνούν τα χρόνια. Απ' όσους τον γνώρισαν λίγοι ζουν ανάμεσα μας. Οι περισσότεροι έφυγαν για τον ασφόδελον λειμώνα, όπου απέδρα πάσα λύπη, πόνος και στεναγμός. Η ζωή προχωρεί αμείλιχτη, δεν έχει συναισθηματισμούς. Η τρελλή νεότητα της εποχής του Παπαδιαμάντη έφυγε για πάντα και μόνο μερικοί σεβάσμιοι πρεσβύτες σαν τον Μάρκο Αυγέρη, το «γιατρό» των γραμμάτων μας, βρίσκονται ακόμα -ευτυχώς! -ανάμεσα μας για να μας ανιστορήσουν την επική εκείνη εποχή για την πνευματική μας παράδοση.\nΒρήκαμε το γιατρό ένα πρωί στο σπίτι του, ζωηρό, γιομάτο πνευματικές ανησυχίες και με το αιώνιο νεανικό του κέφι. Ακούγοντας το σκοπό της επίσκεψης μας - αναμνήσεις από τον Παπαδιαμάντη! - παίρνει φωτιά με το πρώτο.\nΠώς τον γνώρισα; Το θυμούμαι σαν και τώρα. Ήταν στα 1905. Νεαρός τότε φοιτητής είχα έρθει τον προηγούμενο χρόνο στην Αθήνα και ή μεγαλύτερη επιθυμία μου ήταν να γνωρίσω τον Παπαδιαμάντη πού τον ήξαιρα από το έργο του και από τη φωτογραφία του Νιρβάνα, δημοσιευμένη στα «Παναθήναια». Ανέβηκα πολλές φορές στη Δεξαμενή, άλλα δεν στάθηκα τυχερός. Ώσπου ένα σούρουπο βροχερό, με δυνατό άνεμο πού ξεμάλλιαζε τις πελώριες λευκές της Δεξαμενής, τον πέτυχα. Μπαίνοντας στο καφενείο του κύρ Γιάννη τον είδα να κάθεται στο μισοσκόταδο τυλιγμένος στο παλτό του, με το μπαστούνι ανάμεσα στα γόνατα του και το πηγούνι στηριγμένο στη λαβή του μπαστουνιού πού έμοιαζε με πατερίτσα Ιερατική.\n- Αυτός είναι ο Παπαδιαμάντης, μου ψιθύρισαν. Ένοιωσα ένα ιερό δέος σα να έβλεπα κάτι το υπερφυσικό. Μέσα στη βροχή και τον άνεμο μου φάνηκε σαν μαύρο πουλί, διωγμένο από την καταιγίδα, που ήρθε ν’ απαγκιάσει στο φτωχό καφενεδάκι.\nΑύτη ήταν η πρώτη μου εντύπωση. Τις επόμενες μέρες με παρουσίασαν στον Παπαδιαμάντη ο Κονδυλάκης κι ο Βλαχογιάννης. Με δέχτηκε με ευμένεια και καλωσύνη. Αν και πολύ νέος ήμουν γνωστός κι όλας στους φιλολογικούς κύκλους από το δράμα μου «Ανάμεσα στους ανθρώπους» πού είχε παίξει στη Νέα Σκηνή ο Χριστομάνος εκείνη τη χρονιά. Ο Ξενόπουλος και ο Τσοκόπουλος είχαν γράψει πολύ επαινετικά για το έργο μου κι ο Παπαδιαμάντης τάχε διαβάσει.\nΑπό τότε γίναμε φίλοι, ο πιτσιρίκος εγώ κι αυτός ο φτασμένος. Του φερόμουν με σεβασμό και πάντα σύμφωνα με την τραυματισμένη ψυχολογία του, γι’ αυτό με συμπαθούσε και με καλούσε να τον συντροφεύω στο καφενείο της Δεξαμενής, χώρια βέβαια, από την θορυβώδη και ασεβέστατη παρέα μου, που ο Παπαδιαμάντης την έβλεπε με κάποιο δέος.\nΈνα επεισόδιο με το Βάρναλη\n—Εκείνες τις μέρες έτυχε να γράψει στο «Άστυ» ο Μαλακάσης κάτι εντυπώσεις του ποιητικές από μια εκδρομή του στο παλάτι της δούκισσας της Πλακεντίας στην Πεντέλη. Ό Παπαδιαμάντης, πού τον αγαπούσε πολύ και ήθελε πάντα να τον προβάλλει, με ρώτησε το πρωί καθώς πήγα να τον καλημερίσω στο καφενείο.\n-Διάβασες το χρονογράφημα του Μίλτου στο «Άστυ»;\nΔεν το είχα διαβάσει. Μού ‘δωσε την εφημερίδα κ' εγώ άρχισα να το διαβάζω. Όταν τελείωσα με ρώτησε:\n— Ε, δεν είναι έκτακτο;\nΔεν μου είχε πολυαρέσει, ιδίως γιατί άρχιζε με κάτι αφόρητες γενικές. Από σεβασμό συμφώνησα μαζί του.\n—Εκείνη τη στιγμή φάνηκε ο Βάρναλης. Με τον Παπαδιαμάντη δεν είχε προσωπική γνωριμία, ούτε ταίριαζαν τα χνώτα τους.\n—Τι διαβάζεις; με ρώτησε.\nΤούδωσα το «Άστυ» τρέμοντας ότι θα πει οπωσδήποτε κάτι πειραχτικό. Και πραγματικά αφού διάβασε στις πρώτες γραμμές τις απανωτές γενικές, αγανάχτησε!\n—Γκέον, γκέον, γκέον! έκανε κοροϊδευτικά, μου πέταξε την εφημερίδα και απομακρύνθηκε. Έπρεπε νάβλεπες εκείνη τη στιγμή τον Παπαδιαμάντη! Πρώτη και τελευταία φορά τον είδα έτσι οργισμένο.\n—Ποιος είναι αυτός; με ρώτησε τρέμοντας.\nΟ Παπαδιαμάντης σηκώθηκε όρθιος και φώναξε!\n— Ορίστε φίλε μου νέοι!... Τί ασέβεια!... Και απομακρύνθηκε αγαναχτησμένος.\nΑργότερα, βέβαια, γνωρίστηκε με το Βάρναλη και τον είχε δεχτεί κοντά του καθώς και τους άλλους «οργισμένους νέους», πού όμως μπροστά στον Παπαδιαμάντη γίνονταν αμίλητα πρόβατα. Τόσο σεβασμό ενέπνεε η παρουσία του, ώστε κι αύτη η αδίστακτη μποεμαρία της Δεξαμενής, πού δε λογάριαζε τίποτε και θορυβούσε ως τα ξημερώματα, λούφαζε και τον άκουγε με θρησκευτική προσήλωση, τόσο αυτόν, όσο και τους φίλους του και συμπότες του ανθρώπους τού λαού, πού κάθονταν στο τραπέζι του — ένα σοβατζή και μερικούς πηγαδάδες, καταπληκτικούς λαϊκούς τόπους με μεγάλη καρδιά και αφηγηματικό ταλέντο ανυπέρβλητο.\nΗ «μικρά Κούλα» και τα «Τραγούδια του Θεού»\nΗ «μικρά Κούλα» και η μητέρα της Πολυξένη Μπούκη,\nτην εποχή πού πέθανε ο Άλ. Παπαδιαμάντης (1911).\nΣ’ ένα ταπεινό και πρόσχαρο σπιτάκι της λαϊκής συνοικίας των Πετραλώνων συναντήσαμε μια ηρωίδα του Παπαδιαμάντη. Δεν είναι υπόθεση φανταστική όσα θα σας αφηγηθώ εδώ, είναι πραγματικότητα πού ξεπερνά και το πιο θαυμαστό παραμύθι.\nΔεν υπάρχει αναγνώστης και φίλος του έργου του Παπαδιαμάντη πού ν’ αγνοεί το μικρό και τρυφερό διήγημα του «Τα τραγούδια του Θεού». Ως τώρα πιστεύαμε όλοι ότι το αφήγημα εκείνο περιγράφει ένα πραγματικό γεγονός πού συνέβη μέσα στο στενό φιλικό κύκλο του Σκιαθίτη διηγηματογράφου. Είναι γνωστό πώς ο Παπαδιαμάντης συνδέονταν με φιλικούς δεσμούς με τον κυρ Νίκο το Μπούκη, έμπορο-μανάβη της Λαχαναγοράς και τη γυναίκα του Πολυξένη. Απλοί και ταπεινοί άνθρωποι, ενορίτες στο εκκλησάκι του Προφήτη Ελισαίου στό Μοναστηράκι, όπου ο Παπαδιαμάντης έψελνε, είχαν γνωριστεί μαζύ του κ’ είχαν δεθεί με θερμή φιλία. Στο σπίτι του Νικόλα του Μπούκη εύρισκε ο Παπαδιαμάντης τη θερμή οικογενειακή ατμόσφαιρα που του έλειπε.\nΣτο ταπεινό σπιτάκι τους μέσα σ’ ένα αδιέξοδο δρομάκι της οδού Σαλαμίνος φιλοξενούνταν συχνά. Εκεί έτρωγε, εκεί έγραφε, εκεί ξεκουραζόταν.\nΤο ζευγάρι των λαϊκών αυτών ανθρώπων είχε και μια κορούλα, εφτά χρονών τότε, την «μικράν Αγγελικούλαν». Αλλα και το «θυγάτριον μικράν Κούλαν», που ο Παπαδιαμάντης τη λάτρευε κυριολεκτικά. Άλλα και το «θυγάτριον» έτρεφε αισθήματα αγάπης στο μπάρμπα-Αλέξαντρο που τραγουδούσε «τα τραγούδια του Θεού», όπως έλεγε την ψαλτική του Παπαδιαμάντη στην παιδική της γλώσσα.\nΤου μικρού αυτού κοριτσιού το θάνατο και το ξόδι έχει περιγράψει με σπαραγμό ο Παπαδιαμάντης στο διήγημα του «Τα τραγούδια του Θεού» και όλοι ως τώρα πιστεύαμε ότι πραγματικά το κοριτσάκι εκείνο πέθανε. Έ, λοιπόν, η «μικρά Αγγελικούλα» του Μπούκη ζει και βασιλεύει! Είναι Η κυρία Αγγελική Κ. μητέρα ενός φίλου και συνεργάτη μας. Ζωηρή, λιγνή και κοντακιανή γριούλα, εξήντα ενός χρόνων σήμερα, με δέχτηκε στο απλό σπιτικό των Πετραλώνων όπου ζει με το μικρότερο γιό της και τη νύφη της και με πολλή προθυμία μας αφηγήθηκε τις αναμνήσεις της από τον Παπαδιαμάντη.\nΗ «μικρά Κούλα» το 1961\n—Ώστε ζείτε, κυρία Αγγελική!\n— Όπως βλέπετε...Ζω και γερνάω!\n—Ο κυρ Αλέξαντρος, λοιπόν, σας πέθανε στο χαρτί, σε ηλικία εφτά χρονών. . .\n—Όσο θυμάμαι τη φασαρία πού του έκανε η μακαρίτισσα η μάνα μου...\n—Αφηγηθείτε μας, λοιπόν, την παράδοξη αυτή Ιστορία...\n—Ήταν, όπως άκουσα από τη μάνα μου ένα πρωινό χειμωνιάτικο. Η μακαρίτισσα καθόταν στην αυλή του σπιτιού και καθάριζε χόρτα, όταν χτυπάει η πόρτα και καταφθάνει μια κουμπάρα μας από τα Σεπόλια, η Αγγελική η Βίδαινα. Ο πατέρας μου κ’ η μάνα μου είχαν πολλές τέτοιες κουμπαριές στα γύρω της Αθήνας. Μπήκε, λοιπόν, ή κουμπάρα σαστισμένη και κοιτούσε γύρω-γύρω σαν κάτι νάψαχνε. Ή μάνα μου παραξενεύτηκε !\n—Καλό στην κουμπάρα, κάθησε. Πώς κι’ αυτό;\n— Ε, κάνει η άλλη με μισή φωνή, πέρασα να σάς δω...Τι κάνετε;\n—-Καλά, απαντάει ή μάνα .\n—Τί κάνει η Κούλα; ρωτάει δειλά η κουμπάρα.\n—Καλά είναι, όπου νάναι θάρθει από τα σχολειό.\nΉ κουμπάρα καθόταν στα καρφιά. Απάνω στην ώρα χτυπάει πάλι ή πόρτα και φανερώνεται άλλη κουμπάρα.\n—Κουμπάρα μου, καλώς σάς βρήκα, κάνει κι αύτη με ψεύτικο χαμόγελο. Πώς τα πάτε; Καλά, λέει η μάνα μου και σαστίζει περισσότερο.\n—Τί κάνει το παιδί;\n—Καλά, όπου νάναι θάρθει! . .\nΠήγε ή μακαρίτισσα μέσα να της φέρει καρέκλα κ’ οι δυό κουμπάρες έσκυψαν τα κεφάλια τους και κάτι μουρμούριζαν η μια στην άλλη. Το αυτί της μάνας μου άρπαξε τις λέξεις!\n—Τόχασε, φαίνεται, το μυαλό από τη λύπη την πολλή!...\n—Δε μου λέτε, εσείς, τις ρώτησε νευριασμένη πιά, τι πάθατε; Τι συμβαίνει;\n—Κουμπάρα, κάνει η μια κομπιάζοντας, είσαι βέβαιη ότι το παιδί είναι καλά;\n—Χριστός και Παναγιά, λαχτάρισε ή μακαρίτισσα, έπαθε τίποτα στο σχολείο και μου το κρύβετε;\n—Ποιο σχολείο; Δεν. . . πέθανε χτες;\n—Κουνήσου, χριστιανή μου, από τη θέση σου! Τί σου ήρθε;\nΤο σπίτι των Μπούκη στο αδιέξοδο της οδού Σαλαμίνος\n—Έμενα μου ήρθε; νεύριασε η άλλη. Δεν κοιτάς τί γράφει στην εφημερίδα ο μπαρμπ' Αλέξαντρος; της ξεδίπλωσε την εφημερίδα «Ομόνοια» όπου ο Παπαδιαμάντης δημοσίευε το διήγημα του «Τα τραγούδια του θεού».\n—Μπα που να φάει το κεφάλι του, ό καταραμένος! Μπα, πού μου πέθανε το παιδί! . . .\nΚατά τη μία το μεσημέρι ήρθε στο σπίτι ό Παπαδιαμάντης. Η μακαρίτισσα τον έπιασε απ' τα μούτρα.\n—Τί σ' έπιασε, χριστιανέ μου, στα καλά καθούμενα, κ' έγραψες στις φημερίδες Ότι μάς πέθανε το παιδί; Τρελλάθηκες;\n—Μη φοβάσαι Πολυξένη! Το παιδί δεν παθαίνει τίποτα! Ζει και θα ζήσει πολλά χρόνια! Άκου με πού στο λέω!\nΜε τα πολλά μαλάκωσε τη μακαρίτισσα. Ωστόσο για πολλές μέρες έφταναν στο σπίτι συγγενείς και φίλοι να συλλυπηθούν τη μάνα μου για το. . . θάνατο μου. Και κάθε φορά ή μακαρίτισσα νεύριαζε και τάβαζε με το μπαρμπ' Άλέξαντρο.\n—Από τις παιδικές σας αναμνήσεις έχετε να μας πείτε τίποτα για τον Παπαδιαμάντη;\nΉ μικρή αυλή όπου έγραφε ο Παπαδιαμάντης όταν έγινε το επεισόδιο με το τόπι.\n—Βέβαια, λέει η κυρία Αγγελική. Θυμάμαι ένα πρωινό στην αυλή μας εγώ έπαιζα τόπι κι ο μπαρμπ' Αλέξαντρος έγραφε. Το τόπι τον ενοχλούσε και δεν τον άφηνε να συγκεντρωθεί.\n—Πάψε, Κούλα! μου κάνει.\n— Ένα, δύο, τρία, τέσσερα. . . Και κοπανούσα το τόπι στις πλάκες.\nΠάλι μαζεύτηκα. Άλλα, σε λίγο, ξανάρχισα.\n-Σκάσε, λοιπόν, Κούλα! μού κάνει θυμωμένος.\n—Να σκάσεις εσύ μπαρμπ’ Αλέξαντρε! του λέει θυμωμένη.\nΟ μπάρμπ' Αλέξαντρος αιφνιδιάστηκε από την κουβέντα της μάνας μου. Σηκώθηκε μάζεψε τα χαρτιά του, φόρεσε το καπέλλο του δρασκέλισε την πόρτα και έφυγε.\nΔεν πέρασαν παρά λίγα λεπτά κι ο Παπαδιαμάντης ξαναγύρισε. Ταπεινός, μετανοιωμένος για το φέρσιμο του, χριστιανός στα αισθήματα του, πήγε και ζήτησε συγγνώμη της μάνας μου, αφού πρώτα, εννοείται, με απόσπασε από τα χέρια της. Κ’ εκείνη, πού του είχε ιδιαίτερη αδυναμία, συγκινήθηκε αφάνταστα και άρχισε να τον παρακαλεί αύτη πιά να τη συχώρεσε για την κουβέντα της. Ήταν μια σκηνή, που την έζησα και δεν θα την ξεχάσω ποτέ».\nΤΑΣΟΣ ΒΟΥΡΝΑΣ (1961)\nΕΠΙΘΕΩΡΗΣΗ ΤΕΧΝΗΣ/ τ. 73-74 / Ιανουάριος-Φεβρουάριος 1961\nΕτικέτες ΑΝΘΡΩΠΙΝΕΣ ΙΣΤΟΡΙΕΣ, ΒΙΟΓΡΑΦΙΕΣ, ΛΟΓΟΤΕΧΝΙΑ


Συνεδρίαση της NAB της Βουλγαρίας – Ευπροσαρμοστη προσιτη εκπαιδευση οικολογικου σχολειου\nΑρχική » Νεα » Συνεδρίαση της NAB της Βουλγαρίας\nΣυνεδρίαση της NAB της Βουλγαρίας\nΔημοσιεύτηκε on 11 Μαρτίου, 2021 in Νεα\nΗ συνάντηση πραγματοποιήθηκε on-line στις 10.03.2021. Στη συνάντηση παρευρέθηκαν η Μαντλίνα Στανιμίροβα (Περιβαλλοντική Εκτελεστική Υπηρεσία), ο Νικολάι Νίκολοφ (εκπαιδευτικός 119 σχολείο στη Σόφια), η Όλια Γένοβα (Φυσικό Πάρκο Βρατσάνσκι), η Ντιλιάνκα Μπεζλόβα (συντονίστρια του Προγράμματος) και η Αλεξανδρίνα Κοσταντίνοβα (μέλος της ομάδας UF).\nΗ τελική έκδοση του έργου RAEST παρουσιάστηκε από την Αλεξανδρίνα Κοσταντίνοβα. Τα μέλη της NAB εξέφρασαν την ικανοποίησή τους και την υψηλή εκτίμησή τους για τα πνευματικά προϊόντα. Δύο από τα μέλη της NAB παρακολούθησαν ήδη σεμινάρια που διοργάνωσε το UF και είχαν παρουσιαστεί βίντεο σε φοιτητές πρωτοβάθμιας και δευτεροβάθμιας εκπαίδευσης.\nΤα μέλη της NAB συνέστησαν την εφαρμογή των πνευματικών προϊόντων στα εκπαιδευτικά μαθήματα στο σχολείο καθώς και την εφαρμογή των κινούμενων σχεδίων βίντεο στα νηπιαγωγεία.


Έρχεται το The Bachelor στην ελληνική τηλεόραση - Επικαιρότητα\nΈρχεται το The Bachelor στην ελληνική τηλεόραση\nΤο διάσημο αμερικάνικο ριάλιτι Τhe Bachelor είναι το νέο ριάλιτι του Alpha και θα κάνει πρεμιέρα τον Σεπτέμβριο.\nΟ ALPHA αποφάσισε να εντάξει στο νέο και ανανεωμένο πρόγραμμά του, που θα αρχίσει να παρουσιάζεται σταδιακά από το πρώτο δεκαπενθήμερο του Σεπτεμβρίου, το The Bachelor!\nΕκεί, ένας τυχερός άνδρας περιμένει όσες τολμήσουν να τον διεκδικήσουν και να ζήσουν μαζί του την απόλυτη ρομαντική εμπειρία.\nΜία από τις διαγωνιζόμενες θα καταφέρει να κατακτήσει την καρδιά του, να δεχθεί πρόταση γάμου και να γίνει η μελλοντική σύντροφος της ζωής του.\nΟι ιθύνοντες του σταθμού εδώ και αρκετό καιρό αναζητούσαν τον ιδανικό άντρα και, απ΄ό,τι φαίνεται, τον βρήκαν.\nTα γυρίσματα του The Bachelor έχουν ήδη ξεκινήσει και ήδη κυκλοφορεί και το trailer. Οι φήμες που ήθελαν τον Παναγιώτη Βασιλάκο στον ρόλο του πολυπόθητου εργένη επιβεβαιώθηκαν.\nΟ Παναγιώτης Βασιλάκος είναι ο πρώτος Έλληνας Bachelor. Έρχεται να σου κλέψει την καρδιά! Alpha TV #TheBachelorGR #AlphaTV\nA post shared by Alpha TV (@alphatv) on Aug 24, 2020 at 10:52am PDT\nΣχετικές ετικέτεςTHE BACHELORειδησειςΕλλάδαΕπικαιρότηταΤΗΛΕΟΡΑΣΗ\n← Previous Story Οι Ζωές που δεν Έζησα (Roads not Taken)\nNext Story → Παντρεύεται η κόρη του Γιάννη Πλούταρχου


Η Λέσχη Ελλήνων Γελοιογράφων απαντά στα δημοσιεύματα για την έκθεση «Sweet Europe» - INFO-WAR\nΗ Λέσχη Ελλήνων Γελοιογράφων απαντά στα δημοσιεύματα για την έκθεση «Sweet Europe»\nΜε αφορμή κάποιες αντιδράσεις που κυκλοφόρησαν για την έκθεση «Sweet Europe» στο μετρό του Συντάγματος, η Λέσχη Ελλήνων Γελοιογράφων έβγαλε την παρακάτω ανακοίνωση:\n«Η έκθεση “Sweet Europe” δεν είναι τίποτε άλλο παρά ένα μεγάλο debate. Ένα debate στο οποίο 57 γελοιογράφοι Βρετανοί και Ελληνες με διαφορετικές απόψεις και ιδεολογικές αφετηρίες, συζητούν μέσα από 156 σκίτσα για την Ευρώπη.\nΕίναι χαρακτηριστικό πως στην έκθεση συνυπάρχουν και «συνομιλούν» σκίτσα που απορρίπτουν την πολιτική της ΕΕ, μαζί με σκίτσα ενάντια στο Brexit και σε κάθε είδους… exit. Ένα debate δημόσιο και ανοιχτό σε δεκάδες χιλιάδες ανθρώπους που μας έχουν ήδη τιμήσει με την παρουσία τους αφού πραγματοποιείται σε έναν από τους πλέον προσβάσιμους χώρους της Αθήνας, στο Σταθμό του Μετρό στο Σύνταγμα.\nΕίναι προφανές ότι ακόμα και η δυνατότητα, το δικαίωμα μας να κουβεντιάσουμε για το πώς βλέπουμε την Ευρώπη ενοχλεί και μάλιστα πολύ. Αυτό αποδεικνύεται από μια σειρά δημοσιεύματα που εμφανίστηκαν ταυτόχρονα και πανομοιότυπα σε Μέσα Μαζικής Ενημέρωσης που κατά τα άλλα πίνουν νερό στο όνομα του πλουραλισμού και της ελευθερίας του λόγου.»


Το ολέθριο λάθος που κάνουμε όλοι και η ντομάτα χάνει τη γεύση της - Ομορφιά & Υγεία - Athens magazine\nΤο ξέρατε ότι η ντομάτα ανήκει από βοτανικής άποψης στα φρούτα και ότι «ανακηρύχθηκε» λαχανικό το 1893; Αν και συνηθίζουμε να την αποθηκεύουμε στο ψυγείο μαζί με τα υπόλοιπα λαχανικά ώστε να διατηρηθεί για περισσότερο καιρό, οι ειδικοί υποστηρίζουν ότι η πρακτική αυτή είναι λάθος. Κι επειδή σίγουρα θα σας δημιουργηθεί η απορία για το πώς θα διατηρήσετε φρέσκες τις ντομάτες σας εκτός ψυγείου, δείτε εδώ το απίστευτο κόλπο για να μη χαλάνε οι ντομάτες σας.\nΣύμφωνα με τα νέα ευρήματα, η ντομάτα παθαίνει «σοκ» όταν εκτίθεται σε θερμοκρασία χαμηλότερη των 12 βαθμών Κελσίου και μάλιστα δεν μπορεί να επανέλθει στην πρότερη της κατάσταση ακόμη κι αν στη συνέχεια την αφήσουμε εκτός ψυγείου.\nΠροτιμήστε λοιπόν να αγοράζετε λίγες ντομάτες τη φορά και να τις καταναλώνετε άμεσα ώστε να τις απολαύσετε όσο το δυνατόν πιο φρέσκες αλλά και πιο γευστικές!\nΚίνδυνος: Το συστατικό της ντομάτας που μπορεί να προκαλέσει πρόβλημα στο συκώτι


Μητσοτάκης για Νέα Τούμπα! | PAOKVoice\nTην πεποίθησή του πως οι διαδικασίες για τη νέα Τούμπα θα προχωρήσουν με γρήγορους ρυθμούς, εξέφρασε ο πρωθυπουργός Κυριάκος Μητσοτάκης, κατά την παρουσία του στην 84η ΔΕΘ.\nΤο περίπτερο του ΠΑΟΚ στην 84η ΔΕΘ επισκέφτηκε πριν από λίγη ώρα ο πρωθυπουργός Κυριάκος Μητσοτάκης, τον οποίο υποδέχθηκε ο παλαίμαχος ποδοσφαιριστής του Δικεφάλου, Γιώργος Κούδας.\nΑπό την πλευρά του ο Γιώργος Κούδας του χάρισε μία αναμνηστική πλακέτα με το έμβλημα του ΠΑΟΚ, με τους δύο άντρες να έχουν μια εγκάρδια συνομιλία.\nΠαράλληλα, ο πρωθυπουργός στάθηκε στο θέμα της νέας Τούμπας, όπου εξέφρασε την πεποίθησή του πως οι διαδικασίες θα προχωρήσουν με γρήγορους ρυθμούς, σχολιάζοντας ότι:\n«Θα είμαστε κοντά σας για να γίνει το νέο γήπεδο του ΠΑΟΚ».


Με ιδιαίτερη ικανοποίηση παρακολουθήσαμε την παρουσίαση του πρώτου Εθνικού Προγράμματος έγκαιρης διάγνωσης καρκίνου του μαστού με τίτλο «Φώφη Γεννηματά». Τουλάχιστον 1,3 εκατομμύρια γυναίκες στη χώρα μας, ηλικίας 50 έως 69 ετών, θα έχουν τη δυνατότητα να υποβληθούν δωρεάν σε ψηφιακή μαστογραφία το αμέσως επόμενο διάστημα.\nΟ καρκίνος του μαστού είναι πλέον ο συχνότερος γυναικείος καρκίνος αλλά και ο πιο «θεραπεύσιμος» εάν διαγνωστεί εγκαίρως. Η Ιατρική Σχολή Αθηνών διαθέτει εξειδικευμένους επιστήμονες που όχι μόνο καλύπτουν όλο το φάσμα της διάγνωσης και της θεραπείας αλλά πρωτοπορούν διεθνώς στην έρευνα στον καρκίνο του μαστού.\nΝικόλαος Αρκαδόπουλος, Καθηγητής Χειρουργικής\nΑν. Πρόεδρος Ιατρικής Σχολής ΕΚΠΑ


Ξεκινούν οι ευρωεκλογές: Οι Ευρωπαίοι καλούνται από την Πέμπτη έως και την Κυριακή στις κάλπες | TaMeteora.gr\nΗ αναμέτρηση αυτή δεν θα καθορίσει απλώς και μόνο την πολιτική των Βρυξελλών την επόμενη πενταετία, αλλά πιθανόν το ίδιο το μέλλον της Ευρωπαϊκής Ένωσης και του οράματος της ευρωπαϊκής ολοκλήρωσης, τονίζει το πρακτορείο ειδήσεων Reuters. Η Ολλανδία και το Ηνωμένο Βασίλειο ψηφίζουν σήμερα στις 23 Μάιου , η Ιρλανδία τ\nην Παρασκευή στις 24 και η Λετονία, η Μάλτα και η Σλοβακία στις 25. Η Τσεχία στις 24 και 25. Τα αποτελέσματα θα ανακοινωθούν όταν ολοκληρωθεί η ψηφοφορία και στην τελευταία χώρα.\nΣτις 26 Μαΐου θα ψηφίσουν οι άλλες χώρες: Αυστρία, Βέλγιο, Βουλγαρία, Κροατία, Κύπρος, Δανία, Εσθονία, Φινλανδία, Γαλλία, Γερμανία, Ελλάδα, Ουγγαρία, Ιταλία, Λιθουανία, Λουξεμβούργο, Πολωνία, Πορτογαλία, Ρουμανία, Σλοβενία, Ισπανία, Σουηδία. Ως και την Κυριακή καλούνται να προσέλθουν στις κάλπες πάνω από 400 εκατομμύρια ψηφοφόροι στα 28 κράτη-μέλη της ΕΕ.\nΠρόκειται για μια δημοκρατική διαδικασία που συγκαταλέγεται στις μεγαλύτερες στον κόσμο. Τα επίσημα αποτελέσματα δεν θα ανακοινωθούν πριν κλείσουν και οι τελευταίες κάλπες την Κυριακή.\n«Στον σημερινό κόσμο, χρειαζόμαστε μια ισχυρότερη, πιο ενωμένη Ευρώπη», εξήγησε ο Μακρόν στη βελγική εφημερίδα Le Soir. Ερωτηθείς εάν πιστεύει πως οι αντίπαλοί της μπορούν στ’ αλήθεια να καταστρέψουν την ΕΕ, απάντησε: «βεβαίως». Δεν χρειάζεται να κοιτάξει μακριά για να δει την απειλή.\nΟ Εθνικός Συναγερμός της Μαρίν Λεπέν ελπίζει πως θα καταλάβει την πρώτη θέση στις ευρωεκλογές που θα διεξαχθούν στη Γαλλία – ξανά. Η Λεπέν διαβεβαιώνει με χαμόγελο γεμάτο αυτοπεποίθηση τους υποστηρικτές της ότι θα βρει πολύ περισσότερους συμμάχους στο ΕΚ για να σταματήσει αυτή που αποκαλεί φυγή «προς τον φεντεραλισμό».\nΟι δεξιές κυβερνήσεις της Πολωνίας και της Ουγγαρίας, που αψηφούν τις Βρυξέλλες και επιβάλλουν περιορισμούς στην ανεξαρτησία της δικαιοσύνης ή/και του Τύπου, αναμένεται να στείλουν επίσης δεκάδες ευρωσκεπτικιστές στο ΕΚ την Κυριακή. Το αντιευρωπαϊκό Κόμμα του Brexit αναμένεται εξάλλου να έρθει πρώτο στη Βρετανία, ωστόσο το κλίμα και τα δεδομένα σε αυτή τη συγκεκριμένη διαδικασία δεν απέχουν πολύ από τα όρια του παραλόγου.\nΟι πολίτες του ΗΒ ψηφίζουν σήμερα, σχεδόν δύο μήνες αφότου η χώρα τους τυπικά θα αποχωρούσε από την ΕΕ. Θα επιλέξουν 73 ευρωβουλευτές οι οποίοι δεν μπορούν να είναι σίγουροι ούτε καν πως θα πάνε να καταλάβουν τις έδρες τους τον Ιούλιο. Η ψηφοφορία ξεκινά σε Βρετανία και Ολλανδία Τα αποτελέσματα αναμένεται να έχουν ξεκαθαρίσει αργά το βράδυ της Κυριακής, πριν αρχίσει η σκληρή διαπραγμάτευση, που θα κρατήσει εβδομάδες, μεταξύ των κομμάτων, για να σχηματιστεί σταθερή πλειοψηφία στο ΕΚ, και μεταξύ των αρχηγών των κρατών και των κυβερνήσεων της ΕΕ, για να επιλεγούν οι διάδοχοι του Γιούνκερ και των επικεφαλής άλλων ευρωπαϊκών θεσμών-κλειδιών.\nH κάλπη σε Βρετανία και Ολλανδία Ο βετεράνος ευρωσκεπτικιστής Νάιτζελ Φαράζ και το νεοπαγές Κόμμα του Βrexit αναμένεται να κυριαρχήσουν στη Βρετανία, ενώ ένα νέο ακροδεξιό κόμμα θέλει να αμφισβητήσει την πρωτοκαθεδρία των παραδοσιακών κομμάτων εξουσίας στην Ολλανδία, καθώς στις δύο χώρες ξεκινά σήμερα η τετραήμερη διαδικασία των ευρωεκλογών, ώστε να αναδειχθούν τα 751 μέλη του Ευρωπαϊκού Κοινοβουλίου.\nΓια τους περισσότερους πολιτολόγους, την αναμενόμενη διαρροή ψήφων των Συντηρητικών στον Φαράζ εξηγεί το απόλυτο αδιέξοδο όσον αφορά το πώς θα αποχωρήσει το Ηνωμένο Βασίλειο από την Ευρωπαϊκή Ένωση, εξαιτίας του οποίου η χώρα είναι αναγκασμένη να συμμετάσχει στις ευρωεκλογές. Αναλυτές και πολιτικοί δεν αμφιβάλλουν ότι σε αυτές τις εκλογές το κυρίαρχο στοιχείο είναι η πόλωση για το Brexit. Ωστόσο άνοδο του ποσοστού τους αναμένεται να επιτύχουν και οι Φιλελεύθεροι Δημοκράτες, που εναντιώνονται στην αποχώρηση και θέλουν να διεξαχθεί δεύτερο δημοψήφισμα στο οποίο θα μπορούν να προκρίνουν την παραμονή στην ΕΕ.\nΣτην Ολλανδία, το ακροδεξιό, λαϊκιστικό Φόρουμ για τη Δημοκρατία (FvD) αναμένεται να δώσει μάχη με το συντηρητικό, φιλελεύθερο κόμμα VVD του πρωθυπουργού Μαρκ Ρούτε για την πρώτη θέση. Ο Ρούτε και ο επικεφαλής του FvD Τιερί Μποντέ πήραν μέρος σε τηλεοπτικό ντιμπέιτ το βράδυ της Τετάρτης – γεγονός το οποίο στηλίτευσαν αρκετοί, επισημαίνοντας ότι οι ευρωεκλογές υποβαθμίστηκαν από τα ΜΜΕ σε αναμέτρηση μεταξύ δύο πολιτικών δυνάμεων, της δεξιάς και της άκρας δεξιάς.\nΠροηγούμενο άρθροΥλοποίηση προγράμματος κατάρτισης εργαζομένων στην Καλαμπάκα\n24 Μαΐου 2019, 21:01 0\nΤου ΗΛΙΑ ΓΙΑΝΝΑΚΟΠΟΥΛΟΥ, ΦΙΛΟΛΟΓΟΥ «Λέτε Ευρώπη, αλλά σκέφτεστε γη για στρατιώτες, ελεγχόμενες βιομηχανίες, καθοδηγούμενη διανόηση. Μήπως υπερβάλλω; Τουλάχιστον, όμως, ξέρω ότι, όταν λέτε Ευρώπη, ακόμη και...\n13 Μαΐου 2019, 09:16 0


Υπουργείο Πολιτισμού και Αθλητισμού | Ρωμαϊκά Λουτρά Αχαράβης\nΜερική άποψη των ρωμαϊκών λουτρών\nΣτη θέση Σκάλες Αχαράβης, στη Βόρεια Κέρκυρα, αποκαλύφθηκε τμήμα εγκατάστασης λουτρών, που προφανώς ανήκε σε μεμονωμένη ρωμαϊκή έπαυλη.\nΤον πυρήνα του κτηρίου αποτελεί ένας περίπου ορθογώνιος χώρος που απαρτίζεται από επιμέρους αίθουσες για το ζεστό νερό (caldarium). Διακρίνονται με σαφήνεια τρεις συνεχόμενες αίθουσες (δωμάτια 1,2,3) από ΒΑ προς ΝΔ, που επικοινωνούν μεταξύ τους με δύο θυραία ανοίγματα, ενώ η συνέχεια των τοίχων υποδηλώνει την ύπαρξη τουλάχιστον άλλων τριών ακόμη προς ΒΔ και ΝΔ. Σε δύο αίθουσες βρέθηκαν οι στυλίσκοι του υποκαύστου. Οι στυλίσκοι είναι κτισμένοι από κυκλικές πλίνθους και ασβεστοκονίαμα και εδράζονται σε ορθογώνια πλίνθο. Στα νοτιοανατολικά τους αποκαλύφθηκαν άλλοι δύο επιμήκεις χώροι. Ίσως πρόκειται για τη θέση λουτήρων. Κάτω από τη θύρα μέσω της οποίας οι αίθουσες επικοινωνούν, αποκαλύφθηκε τμήμα αγωγού κυκλοφορίας του θερμού αέρα μεταξύ των κτηρίων.\nΕκεί βρέθηκαν όστρακα αγγείων ρωμαϊκής εποχής, ανάγλυφος λύχνος (3ος -4ος αι. μ.Χ.), θραύσματα ανάγλυφων σκύφων (2ος -3ος αι. μ.Χ). Επίσης, χάλκινα νομίσματα (από τον 3ο αι. π.Χ. έως και λίγα υστερορωμαικά), καθώς και θραύσματα υαλοπινάκων, μαρμάρινα πλακίδια και δύο ιωνικά κιονόκρανα.\nΣτα βορειοανατολικά των λουτρών, αποκαλύφθηκε επίμηκες κτήριο, σε τμήμα του οποίου διασώζονται τα λείψανα δύο αποθηκευτικών πίθων. Προς Ν των λουτρών αποκαλύφθηκε τμήμα άλλου ορθογωνίου κτηρίου που διαιρείται σε δύο χώρους. Οι τοίχοι του είναι χτισμένοι με αδρά δουλεμένους ασβεστόλιθους και αργούς λίθους. Στα Δ των λουτρών αποκαλύφθηκε ένας ακόμη λιθόκτιστος αγωγός. Μεταξύ των κινητών ευρημάτων συγκαταλέγονται μαρμαροθετήματα, θραύσματα υαλοπινάκων και λίγα νομίσματα των ρωμαϊκών χρόνων (1ος-4ος αι. μ.Χ.).


Εταιρικό Slogan/ Εύρεση Corporate Motto - GoogleLovesMe\nΤο εταιρικό slogan είναι αυτό που θα προκαλέσει τις πρώτες αντιδράσεις του κοινού, στο οποίο απευθύνεστε. Είναι εκείνο που θα του δημιουργήσει συναισθήματα, θα τον κάνει να χαμογελάσει και θα του δείξει ότι έχετε ασχοληθεί με μεράκι για την επιχείρησή σας. Το μήνυμα πρέπει να είναι ξεκάθαρο!\nΠροσωπικά, μετράω αρκετές φορές που ενώ περιμένω ν’ ανάψει το φανάρι, γεμίζω το «νεκρό» αυτό χρόνο παρατηρώντας τις ταμπέλες των καταστημάτων γύρω μου. Κάποιες από αυτές έχουν πολύ έξυπνους, πρωτότυπους και καλοδουλεμένους τίτλους που σου τραβούν την προσοχή ενώ κάποιες άλλες προκαλούν την ίδια ανία με τον, συμπαθέστατο κατά τα άλλα, κόκκινο κυριούλη (το γνωστό «Σταμάτη») του φαναριού.\nΚαι δεν είναι ο ψυχαναγκασμός της κειμενογράφου αλλά η επιθυμία να δεις κάτι ωραίο και έξυπνο γύρω σου. Εξάλλου όταν ο κόσμος που μοιράζεσαι, είναι πιο δημιουργικός τότε η καθημερινότητα κυλάει περισσότερο ευχάριστα…\nΕταιρικό Slogan για να μείνετε αξέχαστοι\nΚάπως έτσι, απλά και μέσα στην τρέλα της καθημερινής ρουτίνας του καθενός, λειτουργούν και τα slogan ή τα motto των εταιρειών. Μερικά από αυτά είναι αρκετά «δυνατά» ώστε να κεντρίσουν το ενδιαφέρον κι άλλα μοιάζουν σαν να μην υπήρξαν ποτέ.\nΤο GLM μπαίνει στην ψυχολογία του κοινού (target group) που απευθύνεστε, «κλέβει» κάτι από την καθημερινότητά του, παίζει με το λόγο κι επιστρατεύοντας μεγάλες δόσεις χιούμορ (αλλά και σοβαρότητας, βεβαίως βεβαίως!) εντυπώνει το δικό σας brand στη συνείδηση των πελατών μ’ ένα slogan ή motto που θα αφήσει την επιχείρησή σας… αξέχαστη!\nΘέλετε να προσεγγίσετε κάπως χαριτωμένα τον υποψήφιο πελάτη σας; Επιθυμείτε η εταιρεία σας να παραμείνει για χροοόνια γνωστή χάρη σε αυτό που προσφέρει, μ’ έναν έξυπνο κι αξιομνημόνευτο τρόπο; Δημιουργήστε μία σύντομη, χαρακτηριστική, «πιασάρικη» κι αντιπροσωπευτική του προϊόντος ή της υπηρεσίας που προσφέρετε, φράση.


Αρρώστιες - παπαγαλάκια\nΤα παπαγαλάκια που έχουν συνηθίσει στις συνθήκες της ζωής μας, είναι συνήθως ανθεκτικά και όταν τα περιποιείστε σωστά, δεν αρρωσταίνουν σχεδόν καθόλου. Τελείως διαφορετικά είναι τα πράγματα με νεοφερμένα πουλιά, που έχουν περάσει ένα μεγάλο και δύσκολο ταξίδι, είναι εκτεθειμένα στην αλλαγή του κλίματος και της διατροφής και πιθανόν σε μια λανθασμένη και απρόσεχτη μεταχείριση - όλα αυτά είναι παράγοντες που καταστρέφουν την υγεία ενός τόσο ανθεκτικού πουλιού. Σύμφωνα με τους κανονισμούς εισαγωγής μπορεί κανείς να είναι σχεδόν σίγουρος, ότι όλα τα πουλιά που υπάρχουν στο εμπόριο, έχουν περάσει από καραντίνα και μπορούν να θεωρούνται ότι έχουν συνηθίσει στις συνθήκες ζωής του τόπου. Πολλά είδη - ιδιαίτερα τα αυστραλέζικα - κυκλοφορούν στο εμπόριο μόνο σαν πουλιά εκτροφείου.\nΠοιες είναι όμως οι συνήθεις αρρώστιες των παπαγαλάκων?\nΑς αρχίσουμε με τις παρατηρήσεις που μπορείτε να κάνετε και μόνοι σας. Πρώτη ένδειξη αρρώστιας είναι όταν το πουλί στηρίζεται στον ύπνο του και στα δυο του πόδια. Ένα υγιές, ώριμο πουλί όταν κοιμάται στέκεται πάντα στο ένα του πόδι. Ένα μόλις νεοφερμένο πουλί, όμως, στηρίζεται στον ύπνο του και στα δυο του πόδια.\nΑπό άλλες ενδείξεις αρρώστιας αναφέρουμε το άταχτο φτέρωμα, θαμπά μάτια, αδιαφορία, συχνά ανορεξία. Πάντως, πρέπει να προσέξετε ότι τα άρρωστα πουλιά κάθονται πολλή ώρα στο δοχείο με την τροφή και όλο ανακατεύουν με το ράμφος τους την τροφή, άλλα συνήθως δεν τρώνε. Επίσης κόπρανα σε υγρή μορφή - συνήθως άσπρα η πράσινα - είναι ένδειξη αρρώστιας που δεν μένει απαρατήρητη.\nΤο πρώτο μέτρο που πρέπει να πάρετε είναι να απομονώσετε το άρρωστο πουλί. Το δεύτερο μέτρο είναι μεγάλη ζέστη - αυτό είναι το γενικό φάρμακο για άρρωστα τροπικά πουλιά. Γι αυτό είναι καλό να έχετε ένα θερμαινόμενο κλουβί, μέσα στο οποίο να βάζετε το άρρωστο πουλί. Αυτό το κλουβί μπορεί να είναι κατασκευασμένο με διάφορους τρόπους, π.χ. σαν κλουβί σε σχήμα κουτιού, που η μπροστινή πλευρά του είναι κλειστή με μια γυάλινη πλάκα. Στο χώρο του κλουβιού υπάρχουν δυο ράβδοι για να κάθεται το πουλί. τα δοχεία με την τροφή μπορείτε να τα σπρώχνετε απέξω. Το κάτω μέρος είναι καλυμμένο με ασβέστη. Ο πίσω τοίχος έχει τρεις ηλεκτρικές λάμπες και η κάθε μια από αυτές έχει ένα διακόπτη έξω από το κλουβί. Στις δυο στενές πλευρές του κλουβιού υπάρχουν τρεις οριζόντιες ράβδοι. Στην επάνω υπάρχει ένα πλέγμα (ένα κομμάτι οξυγονοκολλημένο πλέγμα είναι κατάλληλο για αυτή την περίπτωση) στη μεσαία ένα πλαίσιο με μια οθόνη και στην κατώτερη μια πλάκα από ασβέστη με πολλές τρύπες, διαμέτρου 3 με 4 cm. Μπροστά από το κάτω μέρος υπάρχει μια πόρτα, καλυμμένη με ασβέστη στην εσωτερική της πλευρά. Για τη θέρμανση του κλουβιού χρησιμοποιείτε τρεις λαμπτήρες των 40, 25 και 15 Watt. Μπορείτε να ρυθμίσετε τη ζέστη ανάβοντας όλους η έναν η δυο λαμπτήρες. Έτσι, έχετε το πολύ 80 Watt, η κάνοντας συνδυασμούς 65, 55, 49, 25 η 15 Watt. Η ζέστη ανεβαίνει από τις τρύπες της πλάκας από άσβεστη στο επάνω μέρος, όπου μπορείτε να ελέγχετε τη θερμοκρασία με ένα θερμόμετρο που κρέμεται στον πίσω τοίχο. Η ζέστη ρυθμίζεται ανάβοντας η σβήνοντας μια η περισσότερες λάμπες, η με έξι τρύπες (διαμέτρου 1 cm) που βρίσκονται στους δυο πλαϊνούς τοίχους και μπορούν να κλείσουν με συρτές. Η κοπριά του πουλιού πέφτει μέσα από το πλέγμα πάνω στην οθόνη. Τόσο το πλέγμα όσο και το τελάρο με την οθόνη μπορούν να αφαιρεθούν και να αντικατασταθούν εύκολα ανοίγοντας τη μπροστινή πόρτα. Όταν το πουλί αρχίζει να αναρρώνει μπορείτε να χαμηλώσετε τη θερμοκρασία σταδιακά, και πιθανόν να αντικαταστήσετε τη γυάλινη πλάκα με συρματόπλεγμα. Η θερμοκρασία του κλουβιού εξαρτάται από τη θερμοκρασία του περιβάλλοντος. Πριν αρχίσετε να χρησιμοποιείτε το κλουβί, πρέπει πρώτα να το δοκιμάσετε για να ξέρετε ακριβώς πως θα πετύχετε την επιθυμητή θερμοκρασία μέσα στο κλουβί. Τον πρώτο καιρό πρέπει να παρακολουθείτε το πουλί για να δείτε αν η θερμοκρασία του κάνει καλό.\nΣτις περισσότερες φορές, είναι δύσκολο να διαπιστώσετε τι αρρώστια έχει ένα παπαγαλάκι η ένα μικρο πουλί, γιατί πολλές αρρώστιες παρουσιάζουν τα ίδια συμπτώματα και για αυτό το πολύ πολύ να υποθέσει κανείς μια συγκεκριμένη αρρώστια.\nΟι κυριότερες αρρώστιες είναι διαταραχές του γαστρεντερικού συστήματος και κρυολογήματα. Γι αυτό είναι καλό να ελέγχετε τα κόπρανα καλύπτοντας το δάπεδο του κλουβιού με εφημερίδα. Τα υγιή παπαγαλάκια έχουν σχεδόν πάντα σφιχτά και ξερά κόπρανα - εξαιρούνται τα θηλυκά όταν επωάζουν. Τα κόπρανα όμως πουλιών που υποφέρουν από το στομάχι τους η είναι κρυωμένα (το κρυολόγημα επιφέρει συχνά ερεθισμό των εντέρων) είναι νερουλά. Δίνετε σε παπαγαλάκια που υποφέρουν από το στομάχι τους μόνο ξερούς σπόρους (κοτσάνια κεχριού πρέπει πάντα να προτιμούνται) και λίγα κάρβουνα.\nΣυχνά η καλύτερη θεραπεία συνιστάται σε υψηλή θερμοκρασία σε συνδυασμό με αντιβιοτικά. Από αντιβιοτικά δίνετε τους Terramycin - Hen διαλυμένη σε νερό 500 mg σε 35 cm νερό περίπου. Αυτό το διάλυμα να τους το δώσετε τις πρώτες τρεις ημέρες. Είναι φυσικά καλύτερα όταν τα πουλιά παίρνουν το "φάρμακο" τους με τη θέλησή τους, γιατί έτσι αποφεύγετε να τους δώσετε το φάρμακο με το ζόρι, πράγμα που φοβίζει το πουλί και το εξαντλεί περισσότερο. Με τα μικρά πουλιά είναι πιο εύκολο, με τα παπαγαλάκια όμως που δεν έχουν μεγάλη ανάγκη για νερό είναι συχνά πιο δύσκολο. Πρέπει λοιπόν να τους δίνετε δυο με τρεις φορές την ημέρα νερό με ένα σταγονόμετρο. Γι αυτές τις περιπτώσεις είναι καλό ένα ελβετικό παρασκεύασμα - Auramin, το οποίο κυκλοφορεί σε κρεμοειδή μορφή σε σωληνάριο. Δυο με τρεις φορές την ημέρα πιέζετε το σωληνάριο και βάζετε ένα κομμάτι σε μέγεθος φακής στο ράμφος του πουλιού. Είχα πάντα επιτυχία με αυτό το παρασκεύασμα.\nΘέλουμε να αναφέρουμε και την αρρώστια του θηλυκού, τη Legenot - την ανικανότητα του θηλυκού να γεννήσει το αυγό - που δεν εμφανίζεται συχνά σε καλοφροντισμένα παπαγαλάκια. Το πολύ πολύ να εμφανιστεί όταν τα πουλιά αρχίζουν να γεννάνε αυγά την άνοιξη στο υπαίθριο αναθρεπτήριο ενώ ο καιρός είναι ακόμα κρύος. Γι αυτό δεν θα πρέπει να δώσετε στα πουλιά τις φωλιές πριν μαλακώσει ο καιρός, δηλαδή συνήθως τον Απρίλη η Μάη. Άλλος λόγος για αυτή την αρρώστια είναι ότι το θηλυκό δεν είναι σε θέση να γεννήσει είτε γιατί το αυγό είναι πολύ μεγάλο, είτε γιατί δεν έχει τσόφλι. Τα θηλυκά που έχουν αυτή την αρρώστια βγαίνουν από τη φωλιά και κάθονται με ακατάστατο πτέρωμα στο δάπεδο του αναθρεπτήριου. Αν δεν επέμβετε, το πουλί πεθαίνει. Το θηλυκό πρέπει να μεταφερθεί αμέσως σε κλουβί για άρρωστα πουλιά, αφού του δώσετε μερικές σταγόνες ελαιόλαδου η παραφινόλαδο με ένα μικρο σταγονόμετρο. Η θερμοκρασία σε αυτό το κλουβί θα πρέπει να κυμαίνεται μεταξύ 30 και 35 βαθμούς Κελσίου. Συνήθως το θηλυκό κάνει το αυγό μέσα σε μίση η μια ώρα και μετά ζωηρέυει πάλι. Αν το αυγό έχει μαλακό κέλυφος - μπορείτε να το νιώσετε πιέζοντας το ελαφρά με το δάχτυλο - το σπάτε μόνοι σας πιέζοντας το προσεκτικά και από τις δυο πλευρές. Ένα θηλυκό που έχει υποφέρει από Legenot πρέπει να το παρακολουθείτε συνέχεια για να μπορέσετε να επέμβετε αν ξανασυμβεί κάτι τέτοιο. Το καλύτερο προληπτικό μέτρο είναι το εξής: Φροντίζετε πάντα να παίρνουν τα πουλιά άφθονες βιταμίνες και νερό.\nΕκτός από αυτό δεν θα πρέπει να ζευγαρώνονται πολύ μικρά πουλιά και να μην επιτρέπεται να γεννάνε περισσότερα από δυο νεοσσούς.\nΤα πουλιά έχουν την κακή συνήθεια να μαδάνε τα φτερά τους, κυρίως τα μοναχικά πουλιά που βαριούνται. Γι αυτό θα πρέπει να ασχολείστε πολύ με το πουλί. Τα πουλιά μπορεί να μαδάνε τα φτερά τους και από έλλειψη ασβεστίου η βιταμινών. Δεν πρέπει να ξεχνάτε να δίνετε καθημερινά φρέσκα κλαδιά στο πουλί για να τα τσιμπάει. Και ένα καθημερινό ντους με το ποτιστήρι είναι καλό. Ιδιαίτερα για πουλιά που δεν κάνουν μπάνιο.\nΕυλογιά - καναρίνια\nΛοιμώδης Ηπατίτις - Σκυλιά\nΣκουλήκια των τριχών (παπαγάλοι)\nΑρρώστιες των ματιών - καναρίνια


ZTE H288A (Nova) - Σελίδα 2 - VDSL & ADSL Routers - Insomnia.gr\nΈκανα αίτηση για 100mbps.\nΌταν ανέφερα ότι θέλω το καινούριο 288 είπανε ότι όλα είναι καινούρια και δεν έχουνε παλια. Τι εννοούσε δε κατάλαβα.\nΌταν επέμενα για το 288 η κοπέλα είπε δε ξερω, ότι σταλεί με την κούριερ.\nΛέω εγώ τώρα. Σε περίπτωση που δώσουν άλλο, μπορώ να το αλλάξω με το 288;\n2 ώρες πριν, d_gkal είπε\nΣτέλνουν ότι βρουν μπροστά τους.\nΕπίσης αυτοί απ το εμπορικό, δεν έχουν ιδέα τι στέλνουν.\nΕπεξ/σία 9 Ιουλίου 2020 από HateMe\n7 hours ago, HateMe said:\nΈστω ότι στέλνουν άλλο, μπορώ να κάνω αλλαγή με το 288;\nΕγώ πάντως δεν είδα καμία βελτίωση στη γραμμή με το 288 σε σχέση με το 267. Το asus κατεβάζει με 1-1,5mbps πιο πολύ.\nΕπίσης δε μου δουλεψε η τηλεφωνία ακολουθώντας τον οδηγό που ποσταρε ο theanonymous.\nΤο θέλω κυρίως για το 5g συν ότι λέτε ότι είναι καλύτερο.\nΟπότε γιατί να μη το ζητήσω; 🤑\n37 λεπτά πριν, d_gkal είπε\nΖήτα το και επέμενε.\nεπειδη και εγω θα κάνω αναβάθμιση το παλικάρι στο τηλέφωνο μου είπε να ζητησω συγκεκριμένα το 288Α. Το 267 το έχω ηδη απο την προηγούμενη 100αρα και ειναι για κλωτσές.\nΣτις 23/6/2020 στις 1:47 ΜΜ, theanonymous είπε\nΟδηγός για Bridge Mode στο H288A\nΑν θέλουμε να χρησιμοποιήσουμε το H288A μόνο για την τηλεφωνία και κάποιο δικό μας για το internet, ακολουθούμε τα παρακάτω.\n1) Μπαίνουμε στο web interface (192.168.1.1) του H288A με κωδικούς forthnet.\n2) Στην διαδρομή Internet -> WAN, θα δούμε κάποια DSL Connections. Διαγράφουμε ένα από τα παρακάτω - στο βήμα αυτό θα χάσουμε για λίγο τη σύνδεση στο Internet:\n>Αν έχουμε σύνδεση από καμπίνα, διαγράφουμε το Internet LE\n>Αν έχουμε σύνδεση από αστικό κέντρο (Α/Κ), διαγράφουμε το Internet VLU/VPU\n3) Δημιουργούμε ένα νέο connection κάνοντας κλικ στο μπλε σταυρό (Create New Item)\n>Βάζουμε ο,τι θέλουμε στο connection name\n>Επιλέγουμε Type=Bridge Connection\n>Στο VLAN ID βάζουμε 835 για σύνδεση από καμπίνα ή 1102 για σύνδεση από Αστικό Κέντρο\n4) Στη διαδρομή Internet -> Port Binding, διαλέγουμε την σύνδεση που μόλις φτιάξαμε, επιλέγουμε μια θύρα LAN στην οποία σκοπεύουμε να συνδέσουμε το δικό μας router (έτσι ώστε να "δέσουμε" με εκείνη τη σύνδεση) και πατάμε apply.\nΤώρα μπορούμε να συνδέσουμε το δικό μας router στη θύρα αυτή και να το ρυθμίσουμε σε PPPoE βάζοντας τους κωδικούς internet της σύνδεσής μας.\nΤο H288A πλέον κάνει τον συγχρονισμό και λειτουργεί και η VoIP τηλεφωνία. Κλείνουμε το WiFi του με το κουμπάκι που έχει στο πίσω μέρος. Δεν χρειάζεται κάποια άλλη ρύθμιση.\nΔιευκρινίσεις για το Bridge Mode\nΟ παραπάνω οδηγός αφορά την περίπτωση που το ΖΤΕ θα κάνει τον συγχρονισμό, θα έχει δηλαδή πάνω του τη γραμμή στο DSL, έτσι ώστε να έχουμε τηλεφωνία, και έπειτα από μια LAN θύρα του να "περάσουμε" το internet σε ένα δικό μας router, μέσω Ethernet. Στην περίπτωση της Nova, αν το ΖΤΕ δεν κάνει το συγχρονισμό, δεν υπάρχει κάποιος τρόπος να έχουμε VoIP τηλεφωνία.\nΈχω κάνει λάθος στο σημείο των διαγραφών.\nΓια να δούμε ποια σύνδεση θα διαγράψουμε, πάμε στο Internet -> Status -> DSL Connection Status και βλέπουμε ποια απ τις συνδέσεις με όνομα Internet παίρνει IP (και γενικά έχει συμπληρωμένα τα περισσότερα στοιχεία).\nΓενικά: αν είμαστε σε καμπίνα, σβήνουμε το VPU/VLU - αν είμαστε από Α/Κ, σβήνουμε το LE.\nΘα πρέπει να σβήσει το λαμπάκι Internet στο ΖΤΕ για να προχωρήσουμε. Αν δεν έχει σβήσει, διαγράφουμε όλα τα connections με όνομα Internet για να μη ταλαιπωρηθούμε περισσότερο.\nΟ οδηγός του theanonymous ισχύει και έτσι δουλεύει.\nΕγώ έχω το 267N. Δεν με ενδιαφέρει ωστόσο καθώς το χρησιμοποιώ ως Modem και για το VoIP, όπως έχει περιγράψει ο φίλος με κάποιες μικροαλλαγές. Έχω διαγράψει τα πάντα και έχω αφήσει μόνο το Voice. Έχω κλείσει το DCHP και το WiFi.\nΈχω βάλει το TP-Link VR600 και όλα τρέχουν άριστα.\nΕίχα προσπαθήσει να βάλω πρώτα το δικό μου Router και ως δεύτερο το 267N για να παίξει η τηλεφωνία. Δυστυχώς όμως παρόλο που έκανα τις σωστές ρυθμίσεις, δεν έπαιξε η τηλεφωνία.\nΠιστεύω πως είναι κάποιος περιορισμός στο Firmware, καθώς στα δορυφορικά για να παίξει το συγκεκριμένο Router ως δεύτερο ουσιαστικά, μιας και πρώτο πάει αυτό που συνδέεται με το δορυφορικό πιάτο (Two Way), θέλει συγκεκριμένο Firmware. Εκτός αν το συγκεκριμένο Firmware έχει By default κάποιες ρυθμίσεις.\nΕν πάση περιπτώσει, το 267N μου είναι απόλυτα σταθερό και έχω το μέγιστο συγχρονισμό στη γραμμή μου. DC έχω φάει μόνο σε διακοπή ρεύματος.\nΣκέφτομαι να αγοράσω ένα UPS για τα Router, αλλά η αλήθεια είναι πως τσιγκουνεύομαι τα 70€ για 220V και από την άλλη δεν βρίσκω κάποιο DC που να παίρνει 2 Router.\nΠιστεύω επίσης πως σε διακοπή ρεύματος που γίνεται στη γειτονιά, πέφτει και η καμπίνα.\nΣτο προηγούμενο σπίτι που έμενα, όταν είχα τα Router σε UPS και έπεφτε το ρεύμα στη γειτονιά, έχασα το Internet. Έπεφτε αμέσως δηλαδή η καμπίνα.\nΚάποιοι αναφέρουν πως υπάρχει UPS μέσα στην καμπίνα.\nΤο 288A φαίνεται να δουλεύει πολύ καλά πάντως. Το ότι έχει 5.0GHz WiFi είναι ότι καλύτερο. Δεν γίνεται με 2.4GHz σε 100Mbit γραμμές εδώ που τα λέμε. Ούτε για 50Mbit. Εκτός αν μένεις κάπου μόνος σου, χωρίς γείτονες.\nΕπεξ/σία 12 Ιουλίου 2020 από Heatspreader\n15 ώρες πριν, theanonymous είπε\nΠολύ κατατοπιστικός οδηγός, θα πρότεινα τις διευκρινίσεις/διορθώσεις να τις κάνεις απευθείας στο αρχικό post που είναι και στην πρώτη σελίδα.\n28 λεπτά πριν, Heatspreader είπε\nΣωστά, επίσης μπορεί να έχει διακοπή η καμπίνα και όχι εσύ, οπότε πάλι DC (αυτό μάλλον γινόταν σε μένα πριν κάποιο διάστημα).\nΤελικά παρέλαβα το 288. Είναι λίγο γκουμουτσα όμως.\nΤώρα περιμένω να ενεργοποιηθεί το vdsl.\nΜπορώ να το βάλω από τώρα στην ADSL που έχω;\n3 λεπτά πριν, d_gkal είπε\nΕνδεχομένως να χρειαστεί να το σετάρεις. Θα παίξει κανονικά.\nΌταν ενεργοποιηθεί η αναβάθμιση, θα κάνεις ένα Reset και θα παίξεις στη νέα υπηρεσία.\nΥπάρχουν περιθώρια βελτίωσης αυτής της ρημαδογραμμής;;\nΤο έχω σε bridge για το voip και πίσω έχω ενα N17U.\nΑναγκαστικά επίσης πανω στην πρίζα έχω κ το splitter γιατί χωρίς αυτό μαζεύει παραπάνω λάθη.\nΕπίσης αυτή πλεον είναι η μόνη πρίζα γιατί τις άλλες τις έχω βγάλει off γιατί μάλλον ψιλοβραχυκύκλωναν και μάζευε πάλι περισσότερα crc.\nΚαι σκεφτείτε οτι τα καλώδια που έρχονται από κατανεμητή είναι το backup ζεύγος γιατί αυτό που είχε βασικό μάζευε κι αυτο με το τσουβάλι.\nΤελείως άσχετος ρωτάει:\nΜπορώ να συνδέσω εξωτερικό σκληρό δίσκο στο 288, και να βλέπω τα αρχεία του απ' τις συνδεδεμένες συσκευές;


09:41 - 19 Μαϊ 2015 | Trends\nΠρόσωπα που χάθηκαν αφού άφησαν το σημάδι τους στον πολιτισμό, δυναμικές μορφές που άλλαξαν το ρου της ιστορίας και σκηνές που δεν θα σβηστούν εύκολα από τη μνήμη μας. Συγκίνηση και νοσταλγία προκαλούν τα πορτρέτα των ισχυρών προσωπικοτήτων του παρελθόντος. Το Penna συνέλεξε και σας παρουσιάζει μερικές από τις πιο εμβληματικές φωτογραφίες που τραβήχτηκαν ποτέ.\nAlbert Einstein του Arthur Sasse, 1951\nH φωτογραφία τραβήχτηκε στα 72α γενέθλια του Einstein (14, Μαρτίου του 1951), κατά την επιστροφή του από μια εκδήλωση προς τιμήν του. Το αυτοκίνητό του, σύμφωνα με τα δημοσιεύματα, ήταν περικυκλωμένο από πολλούς δημοσιογράφους, ενώ ο Albert Einstein φώναξε: «Αυτό είναι αρκετό, αυτό είναι αρκετό!», κανείς όμως δεν έδωσε σημασία. Ευτυχώς για τον Sasse, ο οποίος παρακαλούσε για ένα χαμόγελο, ο Einsteinκόλλησε έξω τη γλώσσα του, και ο φωτογράφος τράβηξε την πιο διάσημη φωτογραφία του μεγάλου επιστήμονα. Την εικόνα θαύμασε ακόμα και ο ίδιος ο επιστήμονας, τόσο που έκανε αντίγραφα και την έστειλε στους φίλους του σαν ευχετήρια κάρτα!\nYoko Ono και John Lennon της Annie Leibovitz, 1980\nΗ υπέροχη φωτογραφία τραβήχτηκε για το εξώφυλλο του Rolling Stone στις 8 Δεκεμβρίου, 1980. Η διεύθυνση του περιοδικού είχε ζητήσει μια εικόνα μόνο του Lennon, o εμβληματικός μουσικός ωστόσο ζήτησε να συμπεριληφθεί και η Ono. Έτσι η εταιρεία υποχώρησε σχεδιάζοντας να αναδημιουργήσει το εξώφυλλο του Double Fantasy. Η Leibovitz εξήγησε, «Αυτό που είναι ενδιαφέρον είναι ότι η Ono πήγε να βγάλει την μπλούζα της και εγώ της είπα να μη βγάλει τίποτα. Δεν είχα ιδέα τι θα στήσω.» Στη συνέχεια η φωτογράφος εξήγησε: «Όταν ο Lennon πήγε και κουλουριάστηκε δίπλα της, η εικόνα ήταν πολύ, πολύ ισχυρή. Δεν μπορούσες παρά να σκεφτείς ότι η ίδια είναι ψυχρή, ενώ αυτός γατζωμένος πάνω της. Όταν είδαν την πρώτη πολαρόιντ ήταν ότι και οι δύο πολύ ενθουσιασμένοι.» Ο Lennon μόλις είδε την εικόνα είπε: «Έχεις καταλάβει τη σχέση μας με ακρίβεια. Υποσχέσου μου ότι θα είναι στο εξώφυλλο». H Leibovitz τον κοίταξε στα μάτια και δεσμεύτηκε. Ο Lennon πυροβολήθηκε θανάσιμα μόλις πέντε ώρες αργότερα.\nΤο Happy Birthday της Marilyn στον Kennedy του Bill Ray, 1962\nΣτις 19 Μαΐου του 1962 η Marilyn Monroe, φορώντας ένα εκθαμβωτικό μακρύ φόρεμα, εμφανίστηκε στη σκηνή του Madison Square Garden της Νέας Υόρκης και με μία παράσταση που έκοβε την ανάσα συνέδεσε για πάντα στην αμερικανική συνείδηση το σεξ με την πολιτική. Για τους 15.000 θεατές που βρίσκονταν εκεί εκείνο το βράδυ, συμπεριλαμβανομένου και του φωτογράφου του LIFE Bill Ray, το "Happy Birthday" της Marilyn στον πρόεδρο Kennedy ενίσχυσε τις φήμες που τους ήθελαν να σχετίζονται ερωτικά. Η στιγμή που απαθανάτισε ο φακός του Ray έμελλε να είναι μία από τις σημαντικότερες στις βιογραφίες τόσο της Marilyn όσο και του προέδρου Kennedy, καθώς τραβήχτηκε λίγο καιρό πριν το τέλος της σύντομης ζωής τους. O Ray διηγείται το πώς κατάφερε να τραβήξει την πιο εμβληματική φωτογραφία της καριέρας του, ξεπερνώντας αμέτρητα εμπόδια.\n«Ήμουν σε αποστολή για το περιοδικό LIFE και ένας από τους πολλούς φωτογράφους στο στάδιο. Ενώ η παράσταση ήταν έτοιμη να ξεκινήσει, η αστυνομία της Νέας Υόρκης, με οδηγίες της Μυστικής Υπηρεσίας, στρίμωχνε τους δημοσιογράφους όλους μαζί πίσω από ένα σχοινί. Προσπαθούσα να ανέβω προς τα πάνω, ένα επίπεδο κάθε φορά, ψάχνοντας για μια θέση όπου θα μπορούσα να έχω την Marilyn και τον JFK στο ίδιο πορτρέτο. Έμοιαζε σαν να σκαρφάλωνα για πάντα, ένιωθα σαν τον Lawrence Harvey στον Άνθρωπο της Μαντζουρίας. Όταν βρήκα ένα σημείο για να ακουμπήσω τον φακό, μπορούσα να δω τον JFK μέσα από τον τηκεφακό αλλά το φάσμα της φωτεινότητας ήταν υπερβολικά μεγάλο. Δούλεψα με πυρετώδη ένταση κάθε δευτερόλεπτο που η Marilyn ήταν στη σκηνή, αλλά μόνο μια στιγμή ήταν πραγματικά μαγική. Εκείνη τη στιγμή το Garden σκοτείνιασε. Έπειτα όλοι οι ήχοι σταμάτησαν. Απόλυτη σιωπή. Ένας πολύ φωτεινός προβολέας άναψε και εκεί ήταν η Marilyn Monroe, με το απαστράπτον φόρεμα. Χαμογελούσε και περίμενε για λίγο ενώ όλοι ήταν στην άκρη των καθισμάτων τους. Τότε, με τη μοναδική αισθησιακή φωνή της και κοιτάζοντας καθ’όλη τη διάρκεια τον JFK στην μπροστινή σειρά, τραγούδησε το "Happy Birthday Mr. President"».\nPicasso and the Loaves του Robert Doisneau, 1952\nΗ πιο γνωστή φωτογραφία του σπουδαίου Γάλλου Robert Doisneau, είναι το «Le Baiser de l’Hotel de Ville,» (ένα ζευγάρι που φιλιέται μέσα στον δρόμο) του 1950. Ωστόσο, καθώς ενδιαφερόταν πολύ για την κουλτούρα του δρόμου και την παιχνιδιάρικη διάθεση που συνδέονται με την καθημερινή ζωή, τράβηξε και αυτό το σπουδαίο πορτρέτο του Pablo Picasso. Όπως ο Doisneau περιέγραψε την συνάντηση: «Όταν έφτασα στο Villauris, ο Picasso έτρωγε για μεσημέρι με τη σύζυγό του. Μιλήσαμε, αλλά δεν τραβήξαμε καμία φωτογραφία. Όταν ξαναπήγα την επόμενη μέρα είχα συνειδητοποιήσει τότε ότι είχε μια μεγάλη αίσθηση του γελοίου. Πήγα σε ένα φούρναρη που ήξερα, ο οποίος έφτιαχνε τα ψωμάκια που είναι πάνω στο τραπέζι. Ο φούρναρης τα ονόμαζε «τα χέρια του Picasso». Όταν οι άνθρωποι του έλεγαν ότι έχει μόνο τέσσερα δάχτυλα έλεγε, «Φυσικά, γι “αυτό και τα ονομάζω χέρια του Picasso.» Έτσι αγόρασα τα ρολά και τα βάζουμε μπροστά του Πικάσο και τράβηξα τη φωτογραφία. Ξέρεις αγαπούσε πολύ να κάνει αστεία – περάσαμε δύο ημέρες που κάναμε πλάκες όλη την ώρα.\nBob Dylan του Barry Feinstein, 1966\nΑπό τα πιο γνωστά πορτρέτα του κορυφαίου καλλιτέχνη, Bob Dylan είναι αυτό που τράβηξε ο Barry Feinstein, ενώ ακολούθησε τον Dylan και την μπάντα του στην περιοδεία τους στην Μ. Βρετανία το 1966. Σε αυτό το πλάνο, το οποίο απαθανατίστηκε στο Λονδίνο από το εσωτερικό της λιμουζίνας του τραγουδιστή, οι θαυμαστές του μοιάζουν σαν να προσεύχονται, ενώ ο Dylan τους αγνοεί. Η εικόνα που αποτύπωσε ο Feinstein αναδεικνύει την πολύπλοκη προσωπικότητα του καλλιτέχνη, καθώς φαίνεται να είναι ταυτόχρονα εύθραυστος και απόμακρος.\nJim Morrison, the Young Lion του Joel Brodksy, 1967\nΗ πιο γνωστή ίσως φωτογραφία του Jim Morrison, τραγουδιστή και μέλος του συγκροτήματος των Doors. Σύμφωνα με τον μύθο, κατά τη διάρκεια της φωτογράφισης ο διάσημος καλλιτέχνης ήταν τόσο μεθυσμένος που πραγματικά δεν είχε συναίσθηση του τι έκανε, σε βαθμό που αναγκάστηκαν να σταματήσουν την φωτογράφιση. Ακόμα τότε, οι καταχρήσεις δεν είχαν αρχίσει να αποτυπώνονται στο βλέμμα και το σώμα του. Η εν λόγω φωτογραφία παραμένει σημαντική γιατί κατέγραψε το καθαρό και έντονο βλέμμα αυτού του σπουδαίου δημιουργού.\nΤο φιλί του ναύτη του Alfred Eisenstaedt, 1945\nΟ Β' Παγκόσμιος Πόλεμος είχε τελειώσει και οι στρατιώτες στις 14 Αυγούστου 1945 επέστρεφαν στα σπίτια τους. Μέσα στο γενικότερο κλίμα ευφορίας, το φιλί του ναύτη Glenn McDuffie με την άγνωστή του τότε νοσοκόμα Edith Shain προέκυψε αυθόρμητα στη μέση του δρόμου στην Times Square. Η στιγμή απαθανατίστηκε από τον Alfred Eisenstaedt και έμεινε στην ιστορία ως "το φιλί του ναύτη", συμβολίζοντας το τέλος του Β' Παγκοσμίου Πολέμου. Στις 27 Αυγούστου του 1945 η ασπρόμαυρη φωτογραφία έγινε εξώφυλλο στο περιοδικό LIFE περνώντας στην αιωνιότητα. "Ήμουν ευτυχισμένος! Άρχισα να τρέχω στους δρόμους και τότε είδα τη νοσοκόμα. Με είδε και αυτή να είμαι χαμογελαστός... Απλά την πλησίασα και τη φίλησα. Δεν ανταλλάξαμε ούτε λέξη. Στη συνέχεια μπήκα στον σταθμό του τρένου και κατευθύνθηκα στο Μπρούκλιν". Με τον φωτογράφο να μην έχει κρατήσει τα στοιχεία τους, χρειάστηκε να περάσουν πολλά χρόνια έως ότου αναγνωριστούν τα πρόσωπα της εμβληματικής φωτογραφίας. Δεν ήταν λίγοι εκείνοι που θέλησαν να θέσουν εαυτούς ως τους πρωταγωνιστές της διάσημης εικόνας. Η Eith Shain έστειλε επιστολή στον Alfred Eisenstaedt προς το τέλος της δεκαετίας του 1970 ισχυριζόμενη πως είναι εκείνη που απεικονίζεται στη φωτογραφία.\nΤο νέο πρόσωπο του AIDS του Therese Frare, 1990\nΗ εικόνα του David Kirby περιστοιχισμένου από μέλη της οικογένειάς του στο περιοδικό LIFE τον Νοέμβριο του 1990 είναι αυτή που ταυτίστηκε όσο καμία με την επιδημία του HIV/AIDS που μέχρι τότε είχε μολύνει εκατομμύρια ανθρώπους. Οφείλεται σε αυτό το αχανές βλέμμα του χτυπημένου από την ασθένεια νέου που αποτύπωσε η με τον φωτογραφικό της φακό η Therese Frare. Ήταν τον Ιανουάριο του 1990 που η Therese άρχισε να εργάζεται εθελοντικά στο Pater Noster House, ξενώνας για τους πάσχοντες από AIDS, όπου και γνώρισε τον Patrick Church "Peta". Εκείνος είχε αναλάβει τη φροντίδα του David που έμαθε ότι είχε προσβληθεί από τον ιό ενώ ζούσε στην Καλιφόρνια, μακριά από την οικογένειά του. Τότε επικοινώνησε με τους γονείς του για να επιστρέψει σπίτι, καθώς ήθελε όταν φύγει από τη ζωή να περιστοιχίζεται από την οικογένειά του.\nΤελευταία τροποποίηση στις 11:11 - 19 Μαϊ 2015


Γυναίκες βγήκαν στους δρόμους του Ριάντ με τα αυτοκίνητά τους | Διεθνή Ειδήσεις\nΓυναίκες βγήκαν στους δρόμους του Ριάντ με τα αυτοκίνητά τους\nΠολλές γυναίκες της σαουδαραβικής ελίτ μπορούσαν να οδηγούν στο Λονδίνο ή το Ντουμπάι, αλλά όχι στο Ριάντ\nΓΡΑΦΕΙ: THETOC TEAM published 24 Ιουν. 18 (15:04)\nΗ απαγόρευση της οδήγησης για τις γυναίκες, η οποία ισχύει εδώ και δεκαετίες στη Σαουδική Αραβία, ήρθη σήμερα και συγκινημένες και υπερήφανες δεκάδες γυναίκες οδηγοί βγήκαν αμέσως στους δρόμους του Ριάντ με τα αυτοκίνητά τους.\n"Είναι ένα ιστορικό γεγονός για κάθε γυναίκα στη Σαουδική Αραβία", δήλωσε η Σαμπίκα αλ Ντοσάρι, μια παρουσιάστρια της σαουδαραβικής τηλεόρασης αναφερόμενη στην ιστορική αυτή απόφαση στη Σαουδική Αραβία, την μόνη χώρα στον κόσμο όπου απαγορευόταν στις γυναίκες να οδηγούν.\n"Αισθάνομαι ελεύθερη σαν πουλί", δήλωσε παράλληλα στο AFP η επίσης παρουσιάστρια της τηλεόρασης Σαμάρ Αλμογκρέν, οδηγώντας το αυτοκίνητό της κατά τη διάρκεια της νύχτας στο Ριάντ.\nΤο μέτρο αυτό, αίτημα εδώ και καιρό ακτιβιστριών που έχουν καταλήξει ακόμη και στη φυλακή επειδή τόλμησαν να αψηφήσουν την απαγόρευση, τέθηκε σε ισχύ σήμερα στις 00:00 τοπική ώρα, ωθώντας δεκάδες γυναίκες να βγουν στους δρόμους με τα αυτοκίνητά τους.\nΠολλές γυναίκες της σαουδαραβικής ελίτ που μπορούσαν να οδηγούν στο Λονδίνο ή το Ντουμπάι, αλλά όχι στο Ριάντ, είχαν αψηφήσει την απαγόρευση στη Σαουδική Αραβία, όμως συλλαμβάνονταν.\n"Είναι μια μεγάλη επιτυχία", σχολίασε σήμερα ο δισεκατομμυριούχος Αλ Ουάλιντ Μπεν Ταλάλ.\n"Τώρα οι γυναίκες έχουν την ελευθερία τους", σημείωσε ο Σαουδάραβας αυτός πρίγκιπας σε βίντεό του που αναρτήθηκε στο Twitter.\nΗ ιστορική αυτή αλλαγή στη Σαουδική Αραβία, η οποία είχε ανακοινωθεί τον Σεπτέμβριο του 2017, ήταν ιδέα του πρίγκιπα διαδόχου Μοχάμεντ Μπεν Σαλμάν και ανήκει σε ένα ευρύ σχέδιο εκσυγχρονισμού της πλούσιας σε κοιτάσματα πετρελαίου χώρας.\nΣτο πλαίσιο αυτού του φιλόδοξου σχεδίου οικονομικών και κοινωνικών μεταρρυθμίσεων με ορίζοντα το 2030 και στόχο να περιοριστεί η εξάρτηση του Ριάντ από το πετρέλαιο, έχει αποφασιστεί να χαλαρώσουν κάποιοι περιορισμοί που επιβάλλονται στις γυναίκες στη χώρα αυτή, όπου βρίσκονται υπό την κηδεμονία ενός άνδρα της οικογένειάς τους, συνήθως του πατέρα, του αδελφού ή του συζύγου τους, προκειμένου να μπορέσουν να ταξιδέψουν ή να σπουδάσουν.\nΗΡΘΗ Η ΑΠΑΓΟΡΕΥΣΗ ΤΗΣ ΟΔΗΓΗΣΗΣ ΣΑΟΥΔΙΚΗ ΑΡΑΒΙΑ


Λένα Μαντά: Κουράστηκα με τους τοξικούς. Εγώ έχω κάνει τη θητεία μου στις χημειοθεραπείες | SEVENEWS\nΣτην εκπομπή Happy Day μίλησε η Λένα Μαντά αποκαλύπτοντας πόσο επηρέασε την καθημερινότητά της η περίοδος της καραντίνας που βιώνουμε όλοι.\nΗ συγγραφέας αναφέρθηκε -μεταξύ άλλων- στους τοξικούς ανθρώπους, τονίζοντας ότι την έχει κουράσει ιδιαίτερα η στάση κάποιων χρηστών του διαδικτύου οι οποίοι ασκούν κακή κριτική και σχολιάζουν αρνητικά πίσω από ένα πληκτρολόγιο.\n«Φοβάμαι πολύ τον κορονοϊό. Πέρασα δύσκολα λόγω του φόβου μου για τον Γιώργο που έχει ΧΑΠ. Ο ρυθμός της ζωής μου με τον κορονοϊό δεν ανατράπηκε ιδιαίτερα γιατί είμαι σπιτόγατα. Το σούπερ μάρκετ είναι η εβδομαδιαία μου έξοδος, φτιάχνω μαλλί και βάφομαι για να πάω.\nΚάποια στιγμή έπεσε ένα “σεντόνι” και δεν μπορούσα να γράψω τίποτα. Τα “ημερολόγια της καραντίνας” βγήκαν αυθόρμητα. Μου έγραψαν “πήγαινε σε μια ογκολογική κλινική να δεις τι γίνεται” όταν γκρίνιαξα για κάτι.\nΕγώ όμως έχω κάνει τη θητεία μου στις χημειοθεραπείες. Κουράστηκα να ασχολούμαι με ανθρώπους που παίρνουν ένα πληκτρολόγιο, το κάνουν γιαταγάνι και όποιον πάρει ο χάρος. Πέρασα ένα διάστημα που ένιωθα άδεια. Χρωστάω στη μητέρα μου αυτό που έγινα» ανέφερε μεταξύ άλλων.


Πρότυπο προς μίμηση - Pelop.gr\nΠαρασκευή 25 Μαΐου 23:46 17°-29° Πάτρα\nΤα πρόσωπα που διακρίθηκαν το 2015 στους επαγγελματικούς τομείς και στους φορείς που δραστηριοποιούνται, τα οποία ξεχώρισαν από τη δική μας ψήφο και τιμήθηκαν χθες βράδυ σε μια όμορφη εκδήλωση από την «Πελοπόννησο», αποτελούν πρότυπο για όλες και όλους μας.\nΕίναι ένα πρότυπο για να κάνουμε ως κοινωνικό σύνολο και οι υπόλοιποι ένα βήμα παραπάνω, ένα βήμα επιπλέον μπροστά, ώστε να ξεπεράσουμε εαυτούς και αλλήλους, να κάνουμε εν πάση περιπτώσει μια προσωπική υπέρβαση με στόχο ένα καλύτερο αποτέλεσμα, κάτω από δυσμενείς και αντίξοες συνθήκες.\nΚακά τα ψέματα, ζούμε σε μια σκληρά δοκιμαζόμενη κοινωνία, από την οποία δεν λείπουν ωστόσο η ανθρωπιά, η αλληλεγγύη και, κυρίως, η ευγενής άμιλλα. Και είναι ακριβώς αυτά τα θετικά χαρακτηριστικά, σε συνδυασμό με τον συνδετικό κρίκο της οικογένειας, που μας έχουν σώσει και εξακολουθούν να μας σώζουν στην εξαιρετικά δύσκολη περίσταση που διανύουμε.\nΜπορεί ως λαός να κουβαλάμε μπόλικα κουσούρια, αλλά έχουμε και κάποιες αρετές που (αν δεν υπάρχουν πουθενά αλλού στον κόσμο) είναι τουλάχιστον δυσεύρετες.\nΑς μην προσφύγουμε για μια ακόμη φορά στο λεκτικό στερεότυπο που θέλει τη λέξη «φιλότιμο» να μην υπάρχει σε καμία άλλη γλώσσα, πέραν της ελληνικής.\nΑς προσπαθήσουμε μόνο να σκεφτούμε ποια θα ήταν η κατάσταση στην κοινωνία μιας οποιασδήποτε άλλης δυτικοευρωπαϊκής χώρας που θα βίωνε έξι συνεχόμενα χρόνια βαθιάς κρίσης και ύφεσης.\nΧωρίς να θέλουμε να περιαυτολογήσουμε και να ευλογήσουμε τα γένια μας, θα ήταν κατά πολλές κλίμακες χειρότερη.\nΕμείς, όμως, αντέχουμε και πολλές και πολλοί από εμάς αντιστέκονται πεισματικά σ' αυτή την οικονομική και κοινωνική λαίλαπα, καινοτομώντας, δημιουργώντας.\nΚαι μια επισήμανση για τα «πρόσωπα της χρονιάς» που πρώτευσαν στην ψηφοφορία που διοργάνωσε η εφημερίδα που κρατάτε στα χέρια σας, χωρίς αυτό να σημαίνει σε καμία περίπτωση ότι υστέρησαν και οι υπόλοιποι συμμετέχοντες.\nΠροφανώς, καμία και κανένας εν Πάτραις δεν ξεκινάει τη χρονιά έχοντας την υστεροβουλία να κάνει «πρωταθλητισμό» στη δουλειά του ή στον φορέα που ανήκει, ώστε να πάρει, εν τέλει, την ηθική επιβράβευση του αναγνωστικού κοινού της «Πελοποννήσου».\nΠίσω απ' ό,τι κάνει, απ' ό,τι συνεισφέρει, βρίσκεται κρυμμένη μια εμφανής διάθεση προσφοράς, μια ειλικρινής κατάθεση ψυχής για το καλύτερο, αυτό που θα προσπεράσει το προηγούμενο.\nΚαι είναι αυτή η ειδοποιός διαφορά ανάμεσα στην Πάτρα και κατ' επέκταση μια ελληνική πόλη, και σε μια οποιαδήποτε άλλη, φερ' ειπείν, βρετανική πόλη.\nΑν μη τι άλλο, τα πατρινόπουλα που έχουν μεταναστεύσει τον τελευταίο καιρό στη Γηραιά Αλβιόνα, αν διάβαζαν αυτές τις γραμμές, θα αντιλαμβάνονταν το νόημά τους και θα προσυπέγραφαν αυτή τη διαπίστωση, χωρίς την παραμικρή αντίρρηση…


Γκολομέεβ: «Ήμουν έτοιμος να κυνηγήσω ένα μετάλλιο στους Ολυμπιακούς Αγώνες»\nΠρώτη καταχώρηση: Σάββατο, 11 Απριλίου 2020, 21:17\nΟ Κρίστιαν Γκολομέεβ αποτελούσε την μεγαλύτερη ελπίδα της ελληνικής κολύμβησης για κατάκτηση ενός μεταλλίου στους Ολυμπιακούς Αγώνες του Τόκιο τον ερχόμενο Ιούλιο. Η πανδημία του κορωνοϊού, όμως και η αναβολή των Ολυμπιακών Αγώνων υποχρεώνει την «τορπίλη» της ελληνικής κολύμβησης να κάνει υπομονή για έναν ακόμη χρόνο. Σε δηλώσεις του στην επίσημη σελίδα της ΚΟΕ, ο Κρίστιαν Γκολομέεβ τόνισε ότι η μετάθεση των Ολυμπιακών Αγώνων για το καλοκαίρι του 2021 όχι μόνο δεν τον εμποδίζει στην εκπλήρωση του στόχου και την κατάκτηση ενός μεταλλίου στην κορυφαία διοργάνωση του πλανήτη, αλλά τον βοηθά να βελτιώσει κάποιες λεπτομέρειες που θα τον οδηγήσουν στην τελική ευθεία.\nΟ Γκολομέεβ είπε αρχικά: «Όσον αφορά εμένα πιστεύω ότι θα ήμουν έτοιμος να κυνηγήσω ένα μετάλλιο αυτό το καλοκαίρι, αλλά τώρα έτσι όπως ήρθαν τα πράγματα έχω άλλον ένα χρόνο να προετοιμαστώ σωστά. Πιστεύω αυτό θα βγει θετικό για εμένα, γιατί έχω ακόμα αρκετές λεπτομέρειες να βελτιώσω και για να γίνει αυτό σωστά χρειάζεται πολύ χρόνο, δουλειά και υπομονή».\nΟ Κρίστιαν σχολίασε επίσης τις συνέπειες που απορρέουν από την πανδημία και επισήμανε ότι στόχος του φέτος είναι η διάκριση στο ευρωπαϊκό πρωτάθλημα που ευχής έργον είναι τελικά να πραγματοποιηθεί το καλοκαίρι στη Βουδαπέστη. «Κρίνω πως αυτή η απόφαση που πήραν για τους Ολυμπιακούς Αγώνες ήταν σωστή και δίκαιη για όλους τους αθλητές. Όλα μεταφέρονται έναν χρόνο μετά. Πλέον οι στόχοι για αυτή τη χρονιά είναι να παραμείνω όσο το δυνατόν σε καλύτερη φυσική κατάσταση και επίσης το Ευρωπαϊκό, αν θα γίνει, τέλος Αυγούστου. Ακολουθούμε τις οδηγίες των ειδικών, μένουμε σπίτι, κάνουμε υπομονή και προσέχουμε την υγεία μας και όλων των υπολοίπων».\nΟ Κρίστιαν είχε την ευκαιρία να προπονηθεί αρκετές ημέρες, αφού τα κολυμβητήρια στην Αμερική ήταν ανοιχτά, όμως τώρα και αυτός στερείται αυτής της δυνατότητας. «Βρίσκομαι στο Σαν Ντιέγκο. Η πισίνα που κάναμε προπόνηση ήταν ανοικτή αλλά τώρα είναι όλα κλειστά και εδώ. Δυστυχώς και δεν έχουμε πισίνα. Στην Ελλάδα δεν γνωρίζω ακόμα πότε θα γυρίσω, αλλά σίγουρα θα προσπαθήσω να έρθω το καλοκαίρι, αν όλα είναι καλά».\nΤελευταία ενημέρωση: Σάββατο, 11 Απριλίου 2020, 21:19


Το Ισλαμικό Κράτος απειλεί τη Ρωσία: «Πούτιν, θα σας σκοτώσουμε στα σπίτια σας»! - Newsbomb - Ειδησεις\nΚΟΣΜΟΣ 01/08/2016 05:59\nΤο Ισλαμικό Κράτος (ΙΚ) κάλεσε τα μέλη του να προβούν σε τζιχάντ στη Ρωσία, μέσω εννιάλεπτου βίντεο που αναρτήθηκε την Κυριακή (31/7) στο YouTube.\n«Άκου, Πούτιν, θα έρθουμε στη Ρωσία και θα σας σκοτώσουμε στα σπίτια σας. …Ω, αδελφοί μου, προβείτε σε τζιχάντ και σκοτώστε και πολεμήστε τους», φωνάζει ένας μασκοφόρος ο οποίος οδηγεί αυτοκίνητο στην έρημο και κουνάει το δάκτυλό του για να δώσει έμφαση στα λόγια του.\nΤο βίντεο με τους υπότιτλους περιλάμβανε τμήματα που έδειχναν οπλισμένους άντρες να επιτίθενται σε τεθωρακισμένα οχήματα και σκηνές και να συλλέγουν όπλα στην έρημο. «Παραβιάζοντας στρατώνα του αντιδραστικού στρατού στον διεθνή δρόμο νότια της Ακασάτ», έγραφε ο υπότιτλος.\nΕπίσης δεν δηλωνόταν ξεκάθαρα γιατί η Ρωσία αποτελεί στόχο, αλλά η Ρωσία μαζί με τις Ηνωμένες Πολιτείες εξετάζουν την ενίσχυση της συνεργασίας τους σε στρατιωτικό επίπεδο και ανταλλαγή πληροφοριών εναντίον του Ισλαμικού Κράτους και της Αλ Κάιντα στη Συρία.\nΤο ΙΚ κάλεσε τους υποστηρικτές του να δράσουν με οποιαδήποτε όπλα μπορούσαν να βρουν και να βάλουν στο στόχαστρο χώρες τις οποίες μάχεται.\nΒραζιλία: Ύποπτο δέμα στο στάδιο των Ολυμπιακών Αγώνων στο Ρίο


Ο δήμος Αρμένων έχει (πραγματικό) πληθυσμό 3.250 κατοίκους.\nΟ Δήμος Αρμένων βρίσκεται στα βόρεια και ανατολικά του νομού Χανίων και έχει σαν έδρα το χωριό Καλύβες. Πρόκειται για παραθαλάσσιο δήμο ο οποίος, σύμφωνα με την απογραφή του 2001, έχει συνολικά 3.250 κατοίκους και έκταση 55.292 στρέμματα.\nΕπίσημος πληθυσμός 3.250 2001\nΔήμαρχος Βλαχάκης Πέτρος\nT.δ. Καλυβών [ 1.419 ]\nοι Καλύβες [ 1.289 ]\nο Τσιβαράς [ 130 ]\nT.δ. Αρμένων -- οι Αρμένοι [ 384 ]\nT.δ. Καρών Αποκορρώνου -- οι Καρές [ 54 ]\nT.δ. Μαχαιρών -- οι Μαχαιροί [ 81 ]\nT.δ. Νέου Χωρίου Αποκορρώνου -- το Νέο Χωριό [ 615 ]\nT.δ. Ραμνής [ 213 ]\nη Ραμνή [ 120 ]\nτα Κυριακοσέλλια [ 46 ]\nη Χιλιομουδού [ 47 ]\nT.δ. Στύλου [ 484 ]\nο Στύλος [ 309 ]\nτο Πρόβαρμα [ 89 ]\nο Σαμωνάς [ 49 ]\nτο Φαράγγι [ 37 ]


Σταυρούλα Ζέρβα: ΜΥΡΙΣΕ ΚΑΛΟΚΑΙΡΙ!!!!!!!!!!!\nΦέτος αρχίσαμε νωρίς...... αυτό είναι το δεύτερο μπάνιο....\nΗρακλείτσα, την Κυριακή\nΓιαγιά Αντιγόνη 7 Ιουνίου 2011 - 10:59 μ.μ.\nΚοριτσάκι μου θα καθίσω κάτω από την ομπρέλα να σε καμαρώνω!\nΟυζάκι δεν βλέπω στο τραπέζι!\nnext_day 8 Ιουνίου 2011 - 10:01 π.μ.\nμπουχουχουχου... θέλω κι εγω θαλασσίτσα.....\nΝα περνάς έτσι όμορφα γλυκιά μου!!!\nFri 8 Ιουνίου 2011 - 11:07 π.μ.\nΩραία, ωραία! Καλό σας καλοκαίρι κυρία μου και πολλές βουτιές σας εύχομαι:)\nΕμείς λέμε για αυτό το Σάββατο, άντε να δούμε...\nstavroulazerva 8 Ιουνίου 2011 - 6:39 μ.μ.\nνα σου πω να γελάσεις τώρα..... Αφού κάναμε το μπανάκι μας και καθίσαμε όλη μέρα στη θάλασσα, το απόγευμα, νωρίς κατά τις 5, πήγαμε για ουζάκι και μεζεδάκι.... αλλά από την πείνα που είχα, όταν τελειώσαμε θυμήθηκα ότι δεν έβγαλα φωτογραφίες να σας δείξω...... Άστα άστα..... καλά λένε ότι όταν πεινάς δεν βλέπεις μπροστά σου! χαχαχαχα\nΦιλιά πολλά και καλό καλοκαίρι να έχεις!!!!!\nstavroulazerva 8 Ιουνίου 2011 - 6:43 μ.μ.\nόταν ήμουν μικρή και ήθελα να μας πάνε οι γονείς μου για μπάνιο και δεν μπορούσαν, έλεγε ο μπαμπάς μου, να γεμίσουμε την μπανιέρα νερό, να βάλουμε λίγο λουλάκι μέσα να γίνει μπλε και έτοιμη η θάλασσα. Βέβαια δεν το κάναμε ποτέ..... αλλά μου το θύμησες τώρα που μου είπες ότι θες κι εσύ θαλασσίτσα... χαχαχαχα\nΆντε τι κάθεσε;;; Οι παραλίες σε περιμένουν!!!!\nΦιλιά πολλά πολλά, γλυκιά μου!!!!! Καλό καλοκαίρι, να έχουμε!!!!!\nstavroulazerva 8 Ιουνίου 2011 - 6:46 μ.μ.\nσε ευχαριστώ πολύ πολύ!!! Ανταποδίδω την ευχή!!!! Με το καλό το πρώτο σας μπάνιο!!!!! Φιλιά και καλό καλοκαίρι!!!!\nΧΡΙΣΤΟΦΟΡΟΣ 9 Ιουνίου 2011 - 9:02 π.μ.\nΟμολογώ ότι ζήλεψα τις ομορφιές και την ηρεμία αλλά τουλάχιστον χάρηκε το μάτι και η ψυχή μου.\nthe elf at bay 9 Ιουνίου 2011 - 4:06 μ.μ.\nΣΚΟΡΠΙΕΣ ΣΚΕΨΕΙΣ 11 Ιουνίου 2011 - 10:49 π.μ.\nΕΥΚΑΙΡΙΑ ΝΑ ΤΑ ΚΑΝΕΙΣ 5 !\nΚΑΛΟ 3ΗΜΕΡΟ !\nstavroulazerva 11 Ιουνίου 2011 - 12:45 μ.μ.\nμέχρι τώρα έχει ωραίες μέρες. Μην πιάσει καμιά βροχή μόνο.....\nΚαλό τριήμερο και σε σένα και καλό καλοκαίρι!!!!\nstavroulazerva 11 Ιουνίου 2011 - 12:47 μ.μ.\nότι μπορώ κάνω να μεταφέρω λίγο την ατμόσφαιρα, μπας και ανοίξει λίγο το μάτι και το μυαλό με την απεραντοσύνη της θάλασσας και τη γαλήνη της και σκεφτούμε πιο καθαρά!!!!! Μακάρι όλα να πάνε καλά, αν και δεν το βλέπω. Ελπίζω όμως!!!!\nΚαλό τριήμερο και καλό καλοκαίρι και σε σένα!!!!!\nstavroulazerva 11 Ιουνίου 2011 - 12:50 μ.μ.\nένας λόγος που το έκανα ήταν, αυτός! Να μεταφέρω εικόνες που δίνουν γαλήνη και ηρεμία, για δικό μας καλό!!!!\nΤην καλησπέρα μου την αγάπη μου και την εκτίμησή μου!!!!!!\nΚουκλόσπιτο 21 Ιουλίου 2011 - 4:06 μ.μ.\nΣου εύχομαι περισσότερα μπάνια και καλό καλοκαίρι!!!!!\nstavroulazerva 21 Ιουλίου 2011 - 4:10 μ.μ.\nσε ευχαριστώ πολύ!!! Καλό καλοκαίρι και σε σένα!!!!\nΚουκλόσπιτο 21 Ιουλίου 2011 - 4:15 μ.μ.\nεγώ σε ευχαριστώ πολύ.....\nΌχι μόνο επειδή με έκανες φίλη,\nκαι για άλλα πράγμματα που μου έμαθες!!!!!\nstavroulazerva 22 Ιουλίου 2011 - 12:03 μ.μ.\nείσαι σκέτη γλύκα!!!!!!!!!! Φιλιά πολλά πολλά!!!!!!!!!!